ΚΑΛΕΣΜΑ ΤΗΣ Ε.Α.Κ.Π ΓΙΑ ΤΗΝ ΜΕΓΑΛΗ ΠΑΝΕΛΛΑΔΙΚΗ ΚΙΝΗΤΟΠΟΙΗΣΗ ΣΤΟ ΝΑΤΟΪΚΟ ΣΤΡΑΤΗΓΕΙΟ ΤΗΣ ΘΕΣΣΑΛΟΝΙΚΗΣ :: Πρωτοβουλία Αποστράτων\nΑρχική > ΚΑΛΕΣΜΑ ΤΗΣ Ε.Α.Κ.Π ΓΙΑ ΤΗΝ ΜΕΓΑΛΗ ΠΑΝΕΛΛΑΔΙΚΗ ΚΙΝΗΤΟΠΟΙΗΣΗ ΣΤΟ ΝΑΤΟΪΚΟ ΣΤΡΑΤΗΓΕΙΟ ΤΗΣ ΘΕΣΣΑΛΟΝΙΚΗΣ\nΚΑΛΕΣΜΑ ΤΗΣ Ε.Α.Κ.Π ΓΙΑ ΤΗΝ ΜΕΓΑΛΗ ΠΑΝΕΛΛΑΔΙΚΗ ΚΙΝΗΤΟΠΟΙΗΣΗ ΣΤΟ ΝΑΤΟΪΚΟ ΣΤΡΑΤΗΓΕΙΟ ΤΗΣ ΘΕΣΣΑΛΟΝΙΚΗΣ\n« Διαδηλώνουμε ενάντια στα πολεμικά σχέδια που ετοιμάζουν για να αιματοκυλήσουν τους λαούς για τα κέρδη των μονοπωλίων »\nΣυναδέλφισσα –Συνάδελφε, Αστυνομικέ – Λιμενικέ – Πυροσβέστη\nΑυτές τις μέρες με αφορμή την άσκηση που διεξάγεται στη Ρουμανία με την συμμετοχή χωρών μελών της ευρωατλαντικής συμμαχίας, η ελληνική κυβέρνηση διαθέτει λιμάνια, αεροδρόμια, αυτοκινητόδρομους ακόμη και στρατόπεδα στη Βόρεια Ελλάδα και τον Έβρο για να περάσουν τα στρατεύματα του ΝΑΤΟ.\nΓνωρίζουμε όλοι πως στην Ουκρανία, στη Μαύρη Θάλασσα, στα Βαλκάνια και στο Αιγαίο ως στην Ανατολική Μεσόγειο, στην Εγγύς και Μέση Ανατολή και στη Βόρεια Αφρική, πυκνώνουν επικίνδυνα τα σύννεφα του πολέμου.\nΟ πόλεμος στη Συρία, στον οποίο εμπλέκονται όλες οι ισχυρές ιμπεριαλιστικές δυνάμεις, συνεχίζεται.\nΣτα Βαλκάνια ανάβουν νέες φωτιές αξιοποιώντας τον αλβανικό εθνικισμό και τις αντιθέσεις που οι ίδιοι δημιούργησαν με τον διαμελισμό της Γιουγκοσλαβίας αφού καλλιέργησαν πρώτα εθνικιστικές και θρησκευτικές έχθρες ανάμεσα στους λαούς.\nΟ νέος πλανητάρχης από όπου περνά, δημιουργεί καινούργιες εστίες έντασης, προετοιμάζοντας τις νέες ματωμένες επενδύσεις για τα αμερικάνικα μονοπώλια που δραστηριοποιούνται στην ενέργεια , την πολεμική βιομηχανία , τις κατασκευές κ.λ.π.\nΑυτές ήταν και αυτές θα παραμείνουν οι αιτίες που δημιουργούν τους πολέμους.\nΓια τα κέρδη τους, χαράζουν νέα σύνορα χύνοντας ποτάμια από το αίμα των λαών.\nΗ συμμετοχή των Η.Π.Α., της Ε.Ε., της Ρωσίας αλλά και κυβερνήσεων άλλων ιμπεριαλιστικών χωρών στους ανταγωνισμούς αυτούς, με στόχο το μοίρασμα των φυσικών ενεργειακών πόρων, τον έλεγχο των δρόμων μεταφοράς τους και των αγορών, δείχνει ότι η ειρήνη κρέμεται από μια λεπτή κλωστή.\nΗ κυβέρνηση ΣΥ.ΡΙΖ.Α.-.ΑΝ.ΕΛ. συνεχίζει αμείωτα την πολιτική των προηγούμενων κυβερνήσεων, εμπλέκοντας ακόμη περισσότερο τη χώρα μας σε αυτούς τους ανταγωνισμούς, για να εξυπηρετήσει τα συμφέροντα των ελληνικών επιχειρηματικών ομίλων. Μπλέκει τη χώρα και το λαό μας σε επικίνδυνα παιχνίδια.\nΣυμμετέχει δραστήρια στα πλαίσια του ΝΑΤΟ και της Ε.Ε., λαμβάνοντας μέρος σε 13 ιμπεριαλιστικές επεμβάσεις σε όλο τον κόσμο και δίνει βάσεις, αεροδρόμια και λιμάνια, «γη και ύδωρ» στους φονιάδες των λαών. Στο Αιγαίο έχει συγκεντρωθεί πρωτοφανής όγκος πολεμικών πλοίων και φονικών μηχανών κάθε είδους. Από τη Σούδα φεύγουν οι πύραυλοι που βομβαρδίζουν τις άλλες χώρες. Αντίστοιχα, το Νατοϊκό στρατηγείο στη Θεσσαλονίκη αποτελεί κέντρο ταχείας Αντίδρασης του ΝΑΤΟ, έχει αναβαθμιστεί σε «Στρατηγείο Υψηλής Ετοιμότητας».\nΤην ίδια στιγμή ξεζουμίζει τον λαό, τσακίζει τους μισθούς, τα ασφαλιστικά δικαιώματα, κόβει το επίδομα ανεργίας και το ρεύμα σε φτωχά σπίτια, για να δίνει 4 δισ. κάθε χρόνο στο ΝΑΤΟ, που αντιστοιχεί στο 2% του Α.Ε.Π. (το υψηλότερο ποσοστό ευρωπαϊκής χώρας ), όσο ακριβώς δηλαδή είναι οι αιματηρές περικοπές που συμφώνησε με την Ε.Ε. και το Δ.Ν.Τ.\nΤο ΝΑΤΟ δεν αποτελεί παράγοντα σταθερότητας και ασφάλειας. Ούτε αναγνωρίζει σύνορα και κυριαρχικά δικαιώματα. Οι συνεχείς παραβιάσεις στο Αιγαίο, έχουν την πλήρη κάλυψη του ΝΑΤΟ. Όπου πηγαίνει σπέρνει τον θάνατο και την καταστροφή. Η εμπλοκή της χώρας μας στους γεωστρατηγικούς σχεδιασμούς για τα συμφέροντα της ντόπιας πλουτοκρατίας είναι φανερό ότι θα αποβούν σε βάρος του λαού και των παιδιών του.\nΕμείς οι ένστολοι δεν θα εξαιρεθούμε από αυτούς τους πολεμικούς σχεδιασμούς και μηχανισμούς, όπως δεν εξαιρεθήκαμε και από όλα τα αντιλαϊκά μέτρα που ψήφισαν μέχρι και χθες .\nΗ εμπλοκή μας είναι σίγουρη και ο καθένας από εμάς θα κριθεί από την στάση που θα κρατήσει με κριτήριο τα συμφέροντα και τις πραγματικές ανάγκες του λαού.\nΗ θέση σου συναδέλφισσα και συνάδελφε είναι μαζί με το λαό, μ’ αυτόν τον λαό όπου:\nΠεινάει και ψάχνει φαγητό στους κάδους και αντί να τρώει με τα «χρυσά κουτάλια » της Ε.Ε. τρώει με πλαστικά κουταλάκια στα συσσίτια.\nΚοιμάται στα παγκάκια και τα πεζοδρόμια, εκεί όπου δεν βγάζει βόλτα ούτε τους σκύλους της η αστική τάξη που για χάρη των δικών της συμφερόντων έχει οδηγηθεί σ’ αυτήν την άθλια ζωή.\nΕίναι άνεργος και ξεροσταλιάζει μήνες στις ουρές του Ο.Α.Ε.Δ. για μια δουλειά των 300 και 400 ευρώ.\nΜε τον λαό που του κόβουν την ήδη πετσοκομμένη σύνταξη και τον μισθό και τον αφήνουν χωρίς φάρμακα και ασφάλιση, να σέρνεται στην δουλειά ως τα βαθιά γεράματα.\nΜε τον λαό που του παίρνουν το σπίτι από τους, ηλεκτρονικούς πλέον, πλειστηριασμούς, γιατί φορτώθηκε με χρέη για να καλύψει τις βασικές του ανάγκες, ενώ θα έπρεπε να είναι δωρεάν και να παρέχονται από το κράτος (κατοικία, υγεία, πρόνοια μόρφωση κ.α.).\nΜε τον λαό που τον κατηγορούν πως είναι τεμπέλης και δεν θέλει να δουλέψει, και από την άλλη αυτός ο λαός βιώνει την εκμετάλλευση, τις συνθήκες γαλέρας, την δουλειά από νύχτα σε νύχτα, ενώ παράλληλα υποχρεώνουν τα παιδιά του σε μαζική μετανάστευση.\nΗ θέση σου όμως σαν ως γνήσιος και αληθινός πατριώτης είναι να είσαι απέναντι στους πατριδοκάπηλους νοσταλγούς του ναζισμού της Χρυσής Αυγής.\nΣυναδέλφισσα – Συνάδελφε, Αστυνομικέ – Λιμενικέ – Πυροσβέστη\nΣίγουρα μέσα σε αυτόν τον ΛΑΟ θα αναγνώρισες την μάνα και τον πατέρα σου, τα αδέλφια, τους συγγενείς τους φίλους , αλλά και τα δικά σου παιδιά.\nΓνωρίζεις ποια είναι η θέση σου και από πού προέρχεσαι.\nΥπερασπίσου λοιπόν τον λαό και τα δικαιώματά του.\nΓύρνα την πλάτη σε όσους σε εμπαίζουν και σε αξιοποιούν τόσα χρόνια για να υπερασπίζεσαι τα συμφέροντα των λίγων, που για χάρη τους ξεζουμίζουν τον λαό μας.\nΔεν είσαι μόνος, συμπαρατάξου με τις δυνάμεις που αναγνωρίζουν, σέβονται και παλεύουν και για τα δικά σου δικαιώματα.\nΗ Ενωτική Αγωνιστική Κίνηση Πυροσβεστών έχοντας συνειδητοποιήσει ότι τούτες τις ώρες η σιωπή δεν είναι χρυσός αλλά η γλώσσα των δειλών, θα ανταποκριθεί στο αντιπολεμικό προσκλητήριο του Πανεργατικού Αγωνιστικού Μετώπου, γιατί είναι αρχή της να συμφωνεί και να συμπορεύεται με όποιον αγωνίζεται ενάντια σε όσους δημιουργούν και όσους υπερασπίζονται τα καταστροφικά πολεμικά σχέδια σε βάρος των λαών.\nΈΝΣΤΟΛΕ συνάδελφε, ΥΠΕΡΑΣΠΙΣΟΥ την ΕΙΡΗΝΗ και την ΑΠΕΜΠΛΟΚΗ της χώρας μας από τους πολεμικούς σχεδιασμούς, με την μαζική ένστολη παρουσία σου στις 24 του ΙΟΥΝΗ στην ΘΕΣΣΑΛΟΝΙΚΗ στις 1 μ.μ. στην πλατεία ΑΡΙΣΤΟΤΕΛΟΥΣ, όπου θα πραγματοποιηθεί η ΠΑΝΕΛΛΑΔΙΚΗ κινητοποίηση του Πανεργατικού Αγωνιστικού Μετώπου.\nδιαβάστε περισσότερα στην ιστοσελίδα της Ενωτικής Αγωνιστικής Κίνησης Πυροσβεστών:www.eakp.gr/2017/06/11/%CE%BA%CE%B1%CE%BB%CE%B5%CF%83%CE%BC%CE%B1-%CE%B3%CE%B9%CE%B1-%CF%84%CE%B7%CE%BD-%CE%BC%CE%B5%CE%B3%CE%B1%CE%BB%CE%B7-%CF%80%CE%B1%CE%BD%CE%B5%CE%BB%CE%BB%CE%B1%CE%B4%CE%B9%CE%BA%CE%B7-%CE%BA%CE%B9/


Πρώτη καταχώρηση: Δευτέρα, 4 Μαΐου 2020, 17:37\nΞεκινώντας τη σημερινή ενημέρωση για την πορεία της πανδημίας στην Ελλάδα, ο κ. Σωτήρης Τσιόδρας αναφέρθηκε στις εξελίξεις σε ολόκληρη την Ευρώπη, λέγοντας πως από τα κρούσματα που ξεπερνούν τα 3 εκατ. παγκοσμίως. τα 1.384.000 αφορούν μόνον στην Ευρώπη. Ωστόσο, σύμφωνα με τον κ. Τσιόδρα, ο ημερήσιος αριθμός των κρουσμάτων είναι πολύ χαμηλότερος από εκείνον που είχαμε στις αρχές του Μαρτίου και έτσι σηματοδοτείται πως το πρώτο κύμα της νόσου έχει περάσει την κορύφωσή του στην Ευρώπη.\nΧαρδαλιάς: Δεν υπάρχει απαγόρευση κυκλοφορίας από 12 το βράδυ έως 6 το πρωί\nΟ κ. Χαρδαλιάς, αφού πήρε τον λόγο έπειτα από τον κ. Τσιόδρα, αναφέρθηκε σε κάποια "fake news", όπως τα χαρακτήρισε, που κυκλοφορούν. Σύμφωνα με τον ίδιο, λοιπόν, δεν υπάρχει απαγόρευση για άτομα άνω των 65 ετών, παρά μόνον σύσταση περιορισμού των μετακινήσεων για τη δική τους προστασία. Επίσης, δεν ισχύει απαγόρευση κυκλοφορίας από τις 12 το βράδυ έως τις 6 το πρωί, αλλά μόνο συστάσεις για την αποφυγή των άσκοπων μετακινήσεων στις ώρες αυτές. Οπότε, δεν υπάρχει κανένα πρόστιμο για τις εν λόγω περιπτώσεις.\nΟ υφυπουργός ανακοίνωσε επίσης πως από αύριο, Τρίτη, εξαιρούνται από τον κατάπλου σκαφών όσα είναι επτά μέτρων και χρησιμοποιούνται για ψάρεμα. Επίσης, ο κ. Χαρδαλιάς ενημέρωσε πως δεν επιτρέπεται η χρήση της πισίνας σε συγκροτήματα κατοικιών.\nΑκόμη, ανέφερε πως συνεχίζεται η καραντίνα στον οικισμό στο Κρανίδι για επτά ημέρες για προληπτικούς λόγους, ενώ από σήμερα το βράδυ σταματούν να ισχύουν τα επιπλέον περιοριστικά μέτρα στον δήμο Ερμιονίδας.\nΤα βήματα της Δικαιοσύνης προς την έξοδο από την καραντίνα\nΤελευταία ενημέρωση: Δευτέρα, 4 Μαΐου 2020, 19:07


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: ΣΟΚ - Βίασαν και δολοφόνησαν 29χρονη δημοσιογράφο\nΣοκαρισμένη η κοινωνία της Μελβούρνης από τον βιασμό και τη φρικτή δολοφονία της 29χρονης Ιρλανδής δημοσιογράφου Τζιλ Μίαχ που εργαζόταν στο αυστραλιανό κρατικό ραδιοφώνου του ABC. Το πτώμα της άτυχης κοπέλας βρέθηκε σήμερα θαμμένο κοντά σε χωματόδρομο στο Γκίσμπορν, βορειοδυτικά της Μελβούρνης. Ο δράστης εντοπίστηκε από βίντεο κλειστού κυκλώματος καταστήματος της περιοχής και φαίνεται πως είναι ο 41χρονος 'Αντριαν Έρνεστ Μπάιλεϊ, από το Κόμπουργκ της Μελβούρνης, στον οποίο απαγγέλθηκαν κατηγορίες για τον βιασμό και τον φόνο της 29χρονης.\nΌταν ο άνδρας της άρχισε να ανησυχεί, άρχισε να την ψάχνει δίχως αποτέλεσμακαι ειδοποίησε αμέσως την αστυνομία που χτένισε κυριολεκτικά ολόκληρη την περιοχή του Μπράνσγουϊκ.\nΣύμφωνα με καταγγελίες, εκείνο το βράδυ και άλλες γυναίκες κατήγγειλαν ότι δέχθηκαν επίθεση από κάποιον άγνωστο, γεγονός που τις τρομοκράτησε.


Nomads: Έξαλλος ο Παναγιώτης Βασιλάκος με την παραγωγή- Τι του απάντησε ο Αρναούτογλου\nΠρώτη καταχώρηση: Τετάρτη, 4 Οκτωβρίου 2017, 14:40\nO Παναγιώτης Βασιλάκος τα έβαλε με την παραγωγή του Nomads καθώς η ομάδα της Ζούγκλας έπρεπε να ψηφίσει δύο παίκτες προς αποχώρηση.\nΟ Παναγιώτης είπε εκνευρισμένος στον Γρηγόρη Αρναούτογλου: «Θεωρώ πολύ άδικο σε αυτή τη φάση του παιχνιδιού να μας βγάλετε δύο προτεινόμενους, διότι βάσει στρατηγικής εγώ ήμουν πίσω στον κύβο και πήρα την πρωτοβουλία πρώτος να σταματήσω για το fair play. Δεν ήξερα τους κανονισμούς πριν έρθω, και επίσης θα έπρεπε να μας δώσετε κι ένα προβάδισμα στο να ξεκινήσουμε. Δεν τους ήξερα τους κανονισμούς. Χάσαμε, τουλάχιστον να δώσουμε έναν, όχι δύο. Άρα, δεν υπάρχει fair play παιδιά. Εγώ φταίω που σταματήσαμε, δεν υπάρχει ξανά fair play, εγώ δεν σταματάω ποτέ».\nΚαι τότε σε έντονο ύφος είπε ο παρουσιαστής: «Εγώ τους είπα τους κανονισμούς πριν ξεκινήσετε. Δεν σας είπα ότι η ομάδα που θα χάσει θα βγάλει δύο προτεινόμενους; Αυτός είναι ο κανονισμός και σας το είπα πιο πριν. Δεν είναι κάτι που δεν το ξέρατε»!\nΤελικά στην πρώτη ψηφοφορία ο Παναγιώτης ψήφισε την Νατάσα Καλογρίδη και εξήγησε τον λόγο. «Θέλω να δώσω μια ευκαιρία στους νέους ανθρώπους, όχι γιατί η Νατάσα ήταν κακιά αγωνιστικά... η Νατάσα είναι η μαμά μας...Είχε τον τσαμπουκά να έρθει μαζί μας, ενώ μπορούσε να πάει με τους celebrities».\nΑυτή η δικαιολογία δεν άρεσε στον παρουσιαστή και του είπε: «Θα έλεγε κανείς βέβαια ότι πώς της το ξεπληρώνεις έτσι; Επέλεξε εσάς κι εσύ της το ξεπληρώνεις με μια ψήφο;»\nΤελευταία ενημέρωση: Τετάρτη, 4 Οκτωβρίου 2017, 14:40


ΠΟΥ για Εμβόλια : Έκκληση προς τους 20 ισχυρούς του πλανήτη να τερματίσουν την ανισότητα - Agioi Theodoroi.gr\nHome ΥΓΕΙΑ ΠΟΥ για Εμβόλια : Έκκληση προς τους 20 ισχυρούς του πλανήτη να τερματίσουν την ανισότητα\nΠΟΥ για Εμβόλια : Έκκληση προς τους 20 ισχυρούς του πλανήτη να τερματίσουν την ανισότητα\nGeorgios G. 10:00 ΥΓΕΙΑ,\nΟ Παγκόσμιος Οργανισμός Υγείας ζήτησε σήμερα από τους 20 ισχυρούς του πλανήτη που έχουν τη δύναμη να ανατρέψουν την «επαίσχυντη» παγκόσμια ανισορροπία στο θέμα της πρόσβασης στα εμβόλια κατά της Covid-19 να παρέμβουν για να αντιστρέψουν την τάση πριν από τον Οκτώβριο.\n«Υπάρχουν πιθανόν είκοσι άνθρωποι στον κόσμο που έχουν καθοριστικό ρόλο στην επίλυση αυτού του προβλήματος ίσης μεταχείρισης», δήλωσε ο Μπρους Έιλγουορντ, του ΠΟΥ. «Ηγούνται μεγάλων εταιρειών που ασχολούνται με αυτό, ηγούνται στις χώρες που αγοράζουν την πλειονότητα των εμβολίων στον κόσμο και ηγούνται στις χώρες που τα παράγουν. Είναι ανάγκη αυτοί οι 20 άνθρωποι να πουν: 'Θα λύσουμε αυτό το πρόβλημα έως το τέλος Σεπτεμβρίου. Θα φροντίσουμε ώστε το 10% (το πληθυσμού) κάθε χώρας να εμβολιαστεί'», πρόσθεσε.\nΟ Έιλγουορντ, υπεύθυνος του ΠΟΥ για την πρόσβαση στα εργαλεία καταπολέμησης της πανδημίας, εκτίμησε ότι ο κόσμος έπρεπε να «αηδιάζει» με αυτή την κατάσταση. Ο ΠΟΥ εξοργίζεται όλο και περισσότερο με αυτό που θεωρεί σκάνδαλο ηθικής τάξης, δηλαδή το γεγονός ότι οι πλούσιες χώρες συσσωρεύουν τα αποθέματα των εμβολίων ενώ οι αναπτυσσόμενες χώρες μόλις που εμβολιάζουν τις πιο ευάλωτες ομάδες του πληθυσμού τους.\nΣχεδόν 4,5 δισεκατομμύρια δόσεις εμβολίου έχουν χορηγηθεί παγκοσμίως, σύμφωνα με καταμέτρηση του Γαλλικού Πρακτορείου. Στις χώρες υψηλού εισοδήματος, χορηγήθηκαν 104 δόσεις ανά 100 άτομα. Στις 29 χώρες με το χαμηλότερο εισόδημα, χορηγήθηκαν μόνο δύο δόσεις ανά 100 άτομα.\n«Θα έπρεπε να αηδιάζουμε συλλογικά με τον εαυτό μας», δήλωσε ο Έιλγουορντ.


Οι « Αθέατοι Ακροβάτες » στην Κομοτηνή - KomotiniPressKomotiniPressΟι « Αθέατοι Ακροβάτες » στην Κομοτηνή - KomotiniPress\n25 Ιουνίου 201813:45\nΣτις 27 Ιουνίου 2018 στις 20:00 θα πραγματοποιηθούν τα εγκαίνια της Έκθεσης Ζωγραφικής της Ελένης Πεχλιβάνη με τίτλο « Αθέατοι Ακροβάτες ». Η έκθεση θα φιλοξενηθεί στο υπόγειο του Ιδρύματος Παπανικολάου και θα διαρκέσει μέχρι την 1η Ιουλίου 2018.\nΗ Ελένη Πεχλιβάνη σπούδασε Ζωγραφική στην Ανώτατη σχολή καλών τεχνών της Αθήνας με καθηγητές τους Γ. Ψυχοπαίδη και Α. Χριστάκη, από όπου αποφοίτησε τον Σεπτέμβριο του 2009. Κατά τη διάρκεια των σπουδών της παρακολούθησε μαθήματα Χαρακτικής, Σκηνογραφίας και Φωτογραφίας.\nΑπο το 2015 ασχολειται και με την εικονογραφιση παιδικών βιβλίων.\nΏρες λειτουργίας της έκθεσης : 10:00 – 13:00 & 18:00 – 21:00\nΚυριακή 01/07/18 μόνο το απόγευμα (18:00 – 21:00).


Κότσι μεγάλου δαχτύλου θεραπεία\n2 x Νάρθηκας για Κότσι μεγάλου δαχτύλου θεραπεία\n2 Τεμάχια - Διορθώστε το κότσι του μεγάλου δαχτύλου. Νάρθηκας για το μεγάλο δάχτυλο.\nΧρησιμοποιώντας το νάρθηκα όσο βρίσκεστε στο σπίτι και κατά τη διάρκεια της νύχτας μπορείτε να δείτε αποτελέσματα στην θεραπεία του Hallux Valgus. Ο νάρθηκας θα βοηθήσει στο να αποτρέψει την δημιουργία του βλαίσου μεγάλου δαχτύλου. Θα σταματήσει την εξελιξη του εάν ήδη υπάρχει πρόβλημα στην περιοχή και θα ανακουφιστείτε άμεσα φορώντας το.\nΠλήρως προσαρμοζόμενος και ευέλικτος νάρθηκας φοριέται είτε στο δεξί είτε στο αριστερο πόδι. Είναι η πιο άμεση και αποτελεσματική μη παρεμβατική αντιμετώπιση του προβλήματος όσον αφορά το κότσι του μεγάλου δαχτύλου.\nΤι είναι όμως το λεγόμενο κότσι που τόσοι άνθρωποι υποφέρουν απο αυτό κυρίως όσον αφορά το γυναικείο φύλλο λόγω των υποδημάτων η της φυσικής ή κληρονομικής προδιάθεσης.\nΤο κότσι του μεγάλου δαχτύλου (Βλαισός μέγας δάκτυλος) η Hallux Valgus είναι μια παραμόρφωση στο πόδι κατα την παρουσία της οποίας το μεγάλο δάκτυλο του ποδιού κλίνει προς τα έσω ενώ το πρώτο μετατάρσιο διογκώνεται προς τα έξω και δημιουργείται το λεγόμενο κότσι. Το μεγάλο δάχτυλο πιέζει το δεύτερο δάχτυλο του ποδιού και καμια φορά το ξεπερνάει τείνοντας να πάει προς τα πάνω η προς τα κάτω.\nΗ πιο απλή λύση είναι η επιλογή του νάρθηκα και αμέσως μετά η χειρουργική αντιμετώπιση. Τα υποδήματα καθόλη τη διάρκεια της ημέρας μας παίζουν καθοριστικό ρόλο στην εξέλιξη του κάλου του μεγάλου δαχτύλου.\nΕτικέτες: Διορθώστε , κότσι , μεγαλου δαχτύλου , θεραπεια , ισιωμα , δαχτυλο , δακτυλο , ποδι , αριστερο , δεξι , hallux valgus , HALLUX VALGUS , PODI , KOTSI , KALOS , πόδι , κοτσι , kotsi , κάλος , narthikas , ponos , daxtylon , daxtila , podioy , ποδιου


Ο Χρυσάνεμος – Αγαθή Δημητρούκα\nΠαρασκευή, 8 Ιουνίου 2012 14:43\nΟι Εκδόσεις Πατάκη, παρουσιάζουν το παραμύθι της Αγαθής Δημητρούκα, που τιτλοφορείται… … ο Χρυσάνεμος και ανήκει στη σειρά «Στα βαθιά».\nΈνα παραμύθι γραμμένο τον Φεβρουάριο του 2009, το οποίο αποδεικνύεται προφητικό, καθώς μιλάει για την οικονομική κρίση που βιώνουμε σήμερα. Ένα παραμύθι κατά της απληστίας και της επιθυμίας για πλουτισμό χωρίς κόπο. Ένα παραμύθι υπέρ της ομαδικής προσπάθειας για την αλήθεια και το μέτρο στη ζωή. Ένα παραμύθι που έρχεται να δώσει στα παιδιά δύναμη κι ελπίδα για να χτίσουν το μέλλον τους.Μια φορά κι έναν καιρό, σ’ ένα μοναχικό νησάκι, από το πρωί άρχισε να φυσάει ένας δυνατός αέρας, ένας άνεμος. Όμως τα νησιά συχνά τα δέρνουν οι ανέμοι, γι’ αυτό και οι κάτοικοι δεν ανησύχησαν. Απλώς, για να μην τους πάρει ο αέρας και τους ρίξει στη θάλασσα, κλειδαμπαρώθηκαν στα σπίτια τους. Κι όταν πια το φύσημα του ανέμου δεν ακουγόταν πουθενά, οι νησιώτες άρχισαν ν’ ανοίγουν πόρτες και παράθυρα. Όμως τι βλέπανε τα μάτια τους; Τι θέαμα! Τι λάμψη! Όλα ήταν σκεπασμένα από χρυσάφι!... Αλλά αυτό που οι νησιώτες νόμισαν τύχη ήταν τελικά κακοδαιμονία. Άλλαξε ο τρόπος ζωής τους: Κοιμούνταν τη μέρα και ζούσαν τη νύχτα, γιατί τους τύφλωνε το χρυσάφι που έλαμπε στον ήλιο, κι όταν τους τέλειωσαν τα τρόφιμα, καθώς δεν είχαν πια γη να καλλιεργήσουν, έπεσαν στα νύχια ενός κερδοσκόπου καπετάνιου από το διπλανό νησί. Τελικά, το χρυσάφι στα χέρια του καπετάνιου γίνεται κοπριά και οι νησιώτες ξαναβρίσκουν την όμορφη και εύφορη γη τους.\nΗ Αγαθή Δημητρούκα γράφει ή μεταφράζει στίχους, ποιήματα , παραμύθια , αφηγήματα, θεατρικά έργα και άρθρα στην προσπάθειά της να επικοινωνήσει σε μια γλώσσα που τείνει να εξαφανιστεί. Με το παραμύθι της αυτό εύχεται στα παιδιά να χαίρονται το δροσερό αεράκι της ζωής, χωρίς τον φόβο να παρασυρθούν από τον απατηλό άνεμο της απληστίας, που σάρωσε τη δική της γενιά και τις ενδιάμεσες.\nΣειρά «Στα βαθιά»\nΗ σειρά «Στα βαθιά...» είναι σχεδιασμένη για παιδιά που έχουν αποκτήσει ευχέρεια στην ανάγνωση μικρών λογοτεχνικών κειμένων, αλλά εξακολουθούν να χρειάζονται ένα ασφαλές αναγνωστικό περιβάλλον . Τα βιβλία της σειράς είναι χωρισμένα σε δύο επίπεδα. Στο επίπεδο 1 τα παιδιά βουτάνε στις 2.000 λεύγες, απολαμβάνοντας κείμενα με 2.000 λέξεις και πλούσια εικονογράφηση. Προχωρώντας στο επίπεδο 2, έτοιμα πια, κάνουν μια απολαυστική βουτιά στις 4.000 λεύγες, ταξιδεύοντας στη συναρπαστική θάλασσα της ανάγνωσης. Στο τέλος κάθε βιβλίου οι μικροί αναγνώστες θα διασκεδάσουν με δημιουργικές δραστηριότητες βασισμένες στην ιστορία που διάβασαν. Σημαντικοί Έλληνες συγγραφείς, μοντέρνα εικονογράφηση και συναρπαστικοί ήρωες κρατούν την καλύτερη συντροφιά στα παιδιά που μπορούν πλέον να διαβάσουν μόνα τους το πρώτο τους λογοτεχνικό βιβλίο!\nΠληροφορίες ΣΕΙΡΑ: ΒΙΒΛΙΑ ΓΙΑ ΠΑΙΔΙΑ ΚΑΙ ΓΙΑ ΝΕΟΥΣ / ΣΤΑ ΒΑΘΙΑ... – 2.000 λεύγες ISBN: 978-960-16-4021-1 ΣΧΗΜΑ: 14x21 ΣΕΛΙΔΕΣ: 56 ΤΙΜΗ ΠΡΩΤΗΣ ΕΚΔΟΣΗΣ: 4,60 € ΠΡΩΤΗ ΕΚΔΟΣΗ: ΙΟΥΝΙΟΣ 2012 Σχετικές ειδήσεις


Βίζα εργασίας σε 500 νέους Έλληνες απο την Αυστραλία | Ειδήσεις\n14/05 / 2014 10:07\nΔιακρατική συμφωνία για χορήγηση βίζας σε 500 νέους 18 έως 30 ετών με δικαίωμα εργασίας έως ένα χρόνο, υπέγραψαν Ελλάδα – Αυστραλία.\nΑπό ελληνικής πλευράς, υπέγραψε τη συμφωνία η υπουργός Τουρισμού, Όλγα Κεφαλογιάννη και από αυστραλιανής ο υπουργός Μετανάστευσης, στο ομοσπονδιακό κοινοβούλιο, στην Καμπέρα.\nΣτόχος, όπως τονίστηκε, είναι η ενδυνάμωση των δεσμών και η προώθηση της κινητικότητας των νέων μεταξύ των δύο χωρών.\nΑρχικά η διμερής συμφωνία θα αφορά 500 νέους, φοιτητές 18-30 ετών, που θα έχουν τη δυνατότητα να συνδυάσουν ένα ταξίδι στην Αυστραλία ή στην Ελλάδα, αντίστοιχα, με άδεια εργασίας, σε ένα πιλοτικό πρόγραμμα.\nΣύμφωνα με τον υπουργό Μετανάστευσης, Σκοτ Μόρισον, αν το πρόγραμμα αυτό έχει επιτυχία, τότε θα μπορούσε να επεκταθεί.


Xbox One: Γενική συζήτηση - Page 3 - GameWorld.gr - Results from #20\n14 Jul 2011 12:14\t#95888 by ilovegames\nilovegames replied the topic: Xbox One: Γενική συζήτηση\nasmilon wrote: Μακρια απο το παραπανω design παντως, φαινεται απιστευτα χαλια!\nΧΑΧΑΧχχαχαχα καλά εννοείται αυτό, απλά εικόνα για φημολογία είναι. Πάντως θα είχα πλάκα να είναι αυτό το περιβόητο Xbox 720!!!!!!!\n14 Jul 2011 12:22\t#95891 by eliminator\neliminator replied the topic: Xbox One: Γενική συζήτηση\nΣαν καπέλο καουμπόϊ είναι! Το φοράς και πας για πόκερ στο Τέξας έτσι όπως είναι. Ελπίζω να μην είναι έτσι το αληθινό!\n14 Jul 2011 12:41\t#95893 by bond\nbond replied the topic: Xbox One: Γενική συζήτηση\nκαλα δεν παιζει να ειναι με τιποτα ετσι. εμενα μου θυμιζει διαστημοπλοιο\n08 Sep 2011 16:03\t#98189 by squall gr\nsquall gr replied the topic: Xbox One: Γενική συζήτηση\nΕίναι σίγουρο ότι θα δούμε το νέο Xbox μέσα στο 2012. Αφού η νιντεντο κάνει την αρχή, θα ακολουθήσουν και οι άλλες εταιρίες. Βέβαια το 360 έχει αρκετά χρονιά ακόμα μπροστά του. Άλλωστε ποτέ δεν αγοράζω νέα κονσόλα day one… Μη σας πω ότι περιμένω πρώτα και 2-3 χρονιά… Γιατι να την πάρω αμέσως, όταν ακόμα δεν υπάρχουν παιχνίδια, είναι πανάκριβη και ίσως τα πρώτα μοντέλα είναι ελαττωματικά; Ας βρουν αλλού beta testers…!\n28 Sep 2011 17:32\t#99112 by greg_10\ngreg_10 replied the topic: Xbox One: Γενική συζήτηση\nεγω πιστευω οτι πρεπει πρωτα η microsoft να το ανακοινωσει και μετα να πουμε οτιδηποτε\n17 Nov 2011 17:44\t#101501 by eliminator\nΝέο Xbox το 2012;\nΑυτό τουλάχιστον υποστηρίζει το περιοδικό Edge.\nΈνα νέο άρθρο στο Edge έρχεται για να αναστατώσει τον χώρο του gaming και όχι μόνο! Σύμφωνα με τις πηγές του περιοδικού, η Ubisoft Montreal έχει ήδη ξεκινήσει την ανάπτυξη κάποιου τίτλου για το νέο Xbox. Μάλιστα τονίζει πως ο διάδοχος του Xbox 360 θα κάνει την επίσημη εμφάνισή του στα τέλη του 2012.\nΌπως έχει ήδη διαρρεύσει, πολλοί ακόμα developers έχουν στην κατοχή τους τα development kits, συμπεριλαμβανομένης της EA, κάτι το οποίο είχε γίνει γνωστό και στο παρελθόν . Οι ειδήσεις για τα development kits έχουν αρχίσει και αυξάνονται τον τελευταίο καιρό. Μην ξεχνάτε ότι το ίδιο είχε ειπωθεί και στο παρελθόν για την Crytek, μέσω ενός προγραμματιστή της, ότι δηλαδή η εταιρεία του αναπτύσσει το TimeSplitters 4 και το Crysis 3 στο νέο Xbox.\nΠαράλληλα, στη Γαλλική ιστοσελίδα Xboxygen έχουν αναρτηθεί πληροφορίες, σύμφωνα με τις οποίες η Microsoft ετοιμάζεται να αποκαλύψει την νέα της κονσόλα στο Consumer Electronics Show (CES) στο Las Vegas, στις 10 έως 13 Ιανουαρίου 2012. Όσον αφορά τα τεχνικά χαρακτηριστικά, το Xboxygen αναφέρει πως η νέα κονσόλα θα διαθέτει GPU από την AMD, θα φοράει εξαπύρηνο επεξεργαστή και θα έχει 2GB RAM DDR3.\nΦαίνεται λοιπόν πως το νέο Xbox είναι πιο κοντά μας από ποτέ. Κανείς δεν μπορεί να γνωρίζει με βεβαιότητα πότε θα διατεθεί στην αγορά, καθώς η Microsoft τηρεί επίσημα σιγύ ιχθύος. Εμείς πάντως θα περιμένουμε την έκθεση CES τον Γενάρη για να δούμε αν όντως θα γίνει εκεί η παρουσίαση. Αν και ως γνωστόν, η Microsoft προτιμά παραδοσιακά να κάνει τις μεγάλες αποκαλύψεις της στην έκθεση E3.\n05 Jan 2012 17:37\t#103531 by eliminator\nΤο νέο Xbox θα διαθέτει DVR;\nΣύμφωνα με νέες φήμες, το νέο Xbox της Microsoft ενδέχεται να καταγράφει βίντεο από την τηλεόρασή σας.\nΠριν από μερικές ημέρες και συγκεκριμένα στις 27 Δεκεμβρίου, γνωστοποιήθηκε η πρόθεση της Microsoft να ενσωματώσει το σύστημα DVR (Digital Video Recorder) σε κάποια μελλοντική της κονσόλα. Το δίπλωμα ευρεσιτεχνίας είχε κατατεθεί από τον Ιανουάριο του 2007 και αυτό γίνεται εύκολα αντιληπτό από την απαρχαιωμένη σάρωση στα χαρτιά που συνοδεύουν το σχεδιάγραμμα.\nΠιο συγκεκριμένα, στο δίπλωμα ευρεσιτεχνίας αναγράφεται πως «Με την εφαρμογή ψηφιακής εγγραφής βίντεο (DVR), οι χρήστες μπορούν να καταγράφουν περιεχόμενο από την τηλεόρασή τους στην κονσόλα τους. Η εφαρμογή μπορεί να ενσωματωθεί στο μενού της κονσόλας και οι χρήστες θα παίζουν παιχνίδια παράλληλα με την εγγραφή. Εναλλακτικά, θα μπορούν να καταγράφουν περιεχόμενο ακόμα και όταν η κονσόλα είναι απενεργοποιημένη».\nΤο καταγεγραμμένο περιεχόμενο μπορεί να περιλαμβάνει τηλεοπτικά προγράμματα, στιγμιότυπα από παιχνίδια, μουσική, ακόμα και DVD. Επίσης, κατά την εγγραφή, οι χρήστες θα μπορούν να κάνουν εναλλαγή των προγραμμάτων, ανάμεσα σε τηλεόραση και video games.\nΗ επίσημη ανακοίνωση ενδέχεται να γίνει από την Microsoft σε λίγες μόλις ημέρες, στην ετήσια έκθεση Consumer Electronics Show (CES) που θα γίνει στο Las Vegas, από τις 10 έως 13 Ιανουαρίου 2012.\n25 Jan 2012 19:55\t#104191 by draginfable\ndraginfable replied the topic: Xbox One: Γενική συζήτηση\nΣτοιχεία για την κάρτα γραφικών του νέου Xbox.\n27 Jan 2012 00:03\t#104233 by draginfable\nBlu-ray στο νέο Xbox;\n"Κάντο όπως η Sony!"\nΤο νέο Xbox θα έχει Blu-ray drive, έτσι ώστε να μπορεί να ανταγωνιστεί το PlayStation 3, αναφέρει το Kotaku σε δημοσίευμά του.\nΜε τις παρούσες συνθήκες, το DVD drive του Xbox 360 του επιτρέπει να έχει χωρητικότητα έως 9GB ανά DVD, κάτι που αναγκάζει τις μεγάλες προγραμματιστικές εταιρείες να αναπτύσσουν τα games τους σε περισσότερα του ενός DVD. Το Blu-ray μοιάζει η ιδανική λύση, καθώς προσφέρει 50GB χωρητικότητα.\nΣύμφωνα με την πηγή του Kotaku, η Microsoft σχεδιάζει να συμπεριλάβει στο νέο Xbox μια τεχνολογία η οποία δεν θα επιτρέπει το να τρέχουν μεταχειρισμένα games, ωστόσο δεν υπάρχουν σαφείς πληροφορίες για το πως αυτό το σύστημα θα δουλέψει. Αν κάτι τέτοιο ισχύσει, τότε σίγουρα θα υπάρξουν αντιδράσεις. Τέλος, το ρεπορτάζ του site αναφέρει ότι όντως θα κυκλοφορήσει μια νέα έκδοση του Kinect μαζί με την κονσόλα, κάτι που είχε βγάλει προς τα έξω και το Eurogamer το περυσινό Νοέμβριο.\nΠριν από λίγες ημέρες, μια ακόμη φήμη λέει ότι η κονσόλα ενδέχεται να χρησιμοποιήσει κάρτα γραφικών Radeon HD 6670 (1GB), η οποία είναι έξι φορές πιο ισχυρή από την αντίστοιχη του Xbox 360.\n29 Jan 2012 14:59\t#104306 by x_yannis\nx_yannis replied the topic: Xbox One: Γενική συζήτηση\nΚάθε αλλαγή είναι καλοδεχούμενη. Όχι οτι με ενοχλεί να αλλάζω δισκάκια, αλλά το BluRay είναι άλλη φάση, ειδικά για τις ταινίες.


Κυριακή πρωί και σε όλη τη χώρα απλωνόταν η διαμάχη του ΝΑΙ και του ΟΧΙ. Με την ανατολή του ηλίου άνοιγαν οι κάλπες και με τη δύση έπρεπε να προφτάσουμε έναν γάμο στη Χαλκίδα. Κι ενώ το φιλικό μας ζευγάρι μας περίμενε από το προηγούμενο μεσημέρι, το καθήκον μας σαν πολίτες μας καλούσε.\nΝωρίς με την αυγούλα πήγαμε στο εκλογικό μας κέντρο και μετά από λίγη ώρα αφήσαμε το χάος πίσω μας και κινήσαμε οδικώς για το Νότο. Γέλια και χαρές στο δρόμο, με την παρέα στριμωγμένη μέσα στο μικρό αυτοκίνητο, με τα στοιχήματα για το εκλογικό αποτέλεσμα να δίνουν και να παίρνουν. Μετά από ένα εύκολο και ασφαλές τετράωρο ταξίδι, μια ηλιόλουστη και αποπνικτικά ζεστή πόλη μας περίμενε. Τα τρελά νερά λαμπύριζαν καταγάλανα, μέσα στον Ευβοϊκό κόλπο και τα κράσπεδα ξέβραζαν όλη την κάψα του ήλιου.\nΤα όσα ακολούθησαν στο γάμο αλλά και στην διαμονή μας στην Χαλκίδα πολλά και διάφορα και δεν μπορούν να εξαντληθούν σε μία μόνο ανάρτηση. Αρχικώς οι συγκυρίες για αυτό το ταξίδι μου φαίνονταν πολύ ατυχείς. Ένα ιστορικό δημοψήφισμα, σκληρές και αβέβαιες διαπραγματεύσεις, αγωνία και άγχος για το μετά. Στην πορεία όμως αποδείχθηκε πως όταν την αγωνία τη μοιράζεσαι με φίλους, σταματάει να είναι αγωνία. Και πράγματι, η συντροφιά φίλων που είχα να δω πολύ καιρό, αποδείχθηκε άκρως ευεργετική. Βόλτες στα σοκάκια στης πόλης, ζεστά απομεσήμερα κάτω από τις καλαμωτές, βραδινές εξόδους στην ακροθαλασσιά και πολλές - πολλές φωτογραφίες που θα απολαύσουμε παρέα.\nΔεν ξέρω τι θα μας φέρει η καινούρια εβδομάδα, αλλά για ένα πράγμα είμαι σίγουρη, πως αυτή τη φορά, όλο αυτό δεν το περνάμε μόνοι μας. Κι αν ακόμα όλα μας φαίνονται μαύρα, ένα πουλάκι μου είπε να πιστεύουμε στο απροσδόκητο, γιατί το άδικο έχει κοντά ποδάρια.\n"Το άδικο έχει κοντά ποδάρια" θα συμφωνησω,αλλα στην προκειμένη περιπτωση,το αδικο οσο και νοσηρό ως προς τη σύλληψη, ειναι άψογα εκτελεσμένο με βοηθεια εκ των εσω..\nΑυτο το "ΟΧΙ" τωρα πως εγινε ΝΑΙ.. δε μπορω να το καταλάβω, είμαι σε πολύ σύγχυση.\nΜου αρεσει τωρα που στέρεψαν οι τραπεζες που φωνάζουν κι αυτοι που έχουν οπως μια ξαδέρφη.. που αναρωτιόταν τις προάλλες πως τη βγάζω,γιατι κι αυτη δυσκολεύεται τωρα.. κι ολο μου άλλαζε κατευθηνοντας τη συζήτηση όταν έπιχειρουσα να πω τις απόψεις μου,χάρηκα που ειρθε σε κατάσταση απολογίας (δε νομιζω να ξανά πάρει τηλ.)\nΠολλους γάμους ακούω τώρα τελευταία.. αναρωτιέμαι πως έμεινα στο ράφι!\nευχομαι να έχουν αγαπη, σεβασμό και αφοσίωση ο ένας στον άλλο\n13 Ιουλίου 2015 - 11:01 π.μ.\nΚαλησπέρα σου Χριστίνα μου. Καλώς όρισες ξανά. Η Χαλκίδα λατρεμένη πόλη με πανέμορφες αναμνήσεις για μένα.\nΌσον αφορά το ΟΧΙ μάλλον ....λάθος κάναμε.........το ΝΑΙ πρέπει να βγήκε αλλά δεν το πήραμε χαμπάρι μέσα στην παραζάλη.\n14 Ιουλίου 2015 - 12:27 π.μ.\nΝα κι ένα κέρδος, πήραν μία γεύση και κάποιοι ανέγγιχτοι από την κρίση. Ναι πολλοί παντρεύονται κι ελπίζω να το παίρνουν στα σοβαρά. Άρχισε να ψάχνεις για νύφη λοιπόν αφού το λαχταράς. Κάλιο αργά παρά ποτέ. Κρίμα είναι. :) Καλημέρα!!!!!!!!!\nΝα βρίσκεις πάντα τέτοιες οάσεις μες στη δύσκολη καθημερινότητα, Χριστίνα!\n17 Ιουλίου 2015 - 8:11 μ.μ.


Nίκη τίτλου ο Χάμιλτον - Κάζο για Vettel που εγκατέλειψε στον 5ο γύρο\n08/10/17 • 09:45 | UPD 08/10/17 • 09:47\nΣυγκεκριμένα, ο Vettel ενημέρωσε τους μηχανικούς της Ferrari, απ' τον πρώτο γύρο, πως χάνει σε ισχύ.\nΚαταστροφικό αποδείχθηκε το GP Ιαπωνίας για τον Sebastian Vettel. Ο Γερμανός πιλότος εκκίνησε απ’ την πρώτη σειρά του grid, δίπλα στον πρωτοπόρο Lewis Hamilton, ωστόσο ένα πρόβλημα στον κινητήρα τον ανάγκασε να εγκαταλείψει νωρίς τη μάχη.\nΣυγκεκριμένα, ο Vettel ενημέρωσε τους μηχανικούς της Ferrari, απ’ τον πρώτο γύρο, πως χάνει σε ισχύ. Παρ’ όλα αυτά, συνέχισε για τέσσερις γύρους, αλλά έβλεπε τα υπόλοιπα μονοθέσια να τον προσπερνούν με ευκολία, με αποτέλεσμα οι άνθρωποι της Scuderia να τον ενημερώσουν πως πρέπει να αποχωρήσει απ’ τον αγώνα.\nΎστερα απ’ τη συγκεκριμένη εξέλιξη, η διαφορά ανάμεσα σε Hamilton και Vettel αναμένεται να ανοίξει στους 59 βαθμούς, με 100 διαθέσιμους στα 4 Grand Prix που θα απομένουν (ΗΠΑ, Μεξικό, Βραζιλία, Άμπου Ντάμπι). Αυτό σημαίνει πως ο Βρετανός πιλότος της Mercedes «αγκαλιάζει» τον τίτλο!


Οι στόχοι της ΕΕΤΤ για τον ταχυδρομικό τομέα το 2018 EETT's postal targets in 2018\nΑυγ 03, 2018 Ενημέρωση\nΟι στόχοι της Εθνικής Επιτροπής Τηλεπικοινωνιών & Ταχυδρομείων (ΕΕΤΤ) για το 2018, όσον αφορά τον τομέα ταχυδρομικών υπηρεσιών, δομούνται βάσει των ακόλουθων στρατηγικών κατευθύνσεων.\n• Ενίσχυση του ανταγωνισµού της ταχυδρομικής αγοράς\n– Εφαρμογή του Κανονισµού της Ευρωπαϊκής Επιτροπής για τη διαφάνεια στη διακίνηση δεµάτων του ηλεκτρονικού εµπορίου στην Ευρώπη, βάσει του οποίου δίνονται αυξημένες αρμοδιότητες στην ΕΕΤΤ.\n– Επαλήθευση Καθαρού Κόστους Καθολικής Υπηρεσίας (ΚΚΚΥ).\n– Αξιολόγηση κοστολογικού συστήματος του Φορέα Παροχής Καθολικής Υπηρεσίας (ΦΠΚΥ) και της αναπροσαρμογής των τιμολογίων του.\n– Διεξαγωγή μελέτης για την επικαιροποίηση του περιεχομένου της Καθολικής Υπηρεσία (ΚΥ) και υποβολή σχετικής εισήγησης στο Υπουργείο.\n– Επικαιροποίηση του κανονιστικού πλαισίου της ΕΕΤΤ και συλλογή, επεξεργασία και δημοσίευση στατιστικών στοιχείων της αγοράς.\n– Συνεργασία με το Υπουργείο Ψηφιακής Πολιτικής, Τηλεπικοινωνιών και Ενημέρωσης (ΥΨΗΠΤΕ) για την βελτιστοποίηση του συστήματος ταχυδρομικών κωδικών.\n– Εντατικοποίηση ελέγχων σε ταχυδρομικές επιχειρήσεις για τη διερεύνηση της συμμόρφωσής τους με το ισχύον κανονιστικό πλαίσιο.\n• Προστασία του καταναλωτή και έλεγχος ποιότητας υπηρεσιών\n– Διενέργεια μετρήσεων ποιότητας ΚΥ, δημοσίευση οδηγού για καταναλωτές και επιχειρήσεις, διερεύνηση καταγγελιών των χρηστών ταχυδρομικών υπηρεσιών.\n• Βελτιστοποίηση εσωτερικών λειτουργιών και αποτελεσματικότητας της ΕΕΤΤ\n– Συµµετοχή στις οµάδες εργασίας του European Regulators Group for Postal Services (ERGP) και Postal Directive Committee (PDC) και σε επιµορφωτικές δράσεις.\n– Συνεργασία με ΕΛΣΤΑΤ για την πιστοποίηση των παραγόμενων στατιστικών στοιχείων.\nΕθνική Επιτροπή Τηλεπικοινωνιών και Ταχυδρομείων (ΕΕΤΤ), ταχυδρομική αγορά\nΗ Australia Post δημιουργεί τεχνολογική ακαδημία για προσέλκυση προσωπικού Τα ΕΛΤΑ καταβάλουν τις συντάξεις σύμφωνα με την προβλεπόμενη διαδικασία


Τα χάπια μου, τα ρέστα μου, και μια…θέση να φύγω!\nΕίπα και ελάλησα και αμαρτίαν ουκ έχω. Την Τρίτη (11/2, ανακοίνωση των οscarικών υποψηφιοτήτων) μπορεί να μας συμβούν τρία τινα:\n1. Να είναι υποψήφιο για Best Original Screenplay το…Bowling for Columbine! (βαθιά υπόκλιση στον απίστευτο Michael Moore)\n2. Na MHN είναι υποψήφιο το Gangs of New York για Best Picture (λιποθυμώ…) και\n3. Να είναι εντέλει το My big fat greek Wedding - Γαμος αλα Ελληνικα! (ELEOS Nia!)\nΕκεί που πήγα να αντιμετωπίσω την σκληρή φετινή πραγματικότητα στην κατηγορία Best Foreign Film, σύμφωνα πάντα με τις υποδείξεις του θεραπευτή μου, σκάνε κι αυτές οι φήμες και…ισοπεδώνομαι! Υπομονή λοιπόν και κοντός ψαλμός…ή μήπως εξάψαλμος; Θα τα πούμε αμέσως μετά το πάρτυ των ανακοινώσεων!\nΤΑ ΡΕΣΤΑ ΜΟΥ (“ΤΕΧΝΙΚΕΣ” ΚΑΤΗΓΟΡΙΕΣ)\n1. Bowling for Columbine - Ακηρυχτος Πολεμος\n4. Afgan Stories\nColumbine από εδώ ως… τη Βαγδάτη! (Το πιάσατε το υπονοούμενο, έτσι;). H σημαντικότερη ταινία της χρονιάς, αδικείται σαφώς από τη μη συμμετοχή της (κατά τα φαινόμενα) στην κατηγορία Best Picture. Fan του Gilliam (Lost in La Mancha) εγώ είμαι, το Hollywood όμως…ΟΧΙ.\n1. Spirited Away - Διακοπες στη χωρα των Θαυματων\n2. Spirit: Stallion of the Cimarron - Spirit: Το αγριο Αλογο\n3. Lilo & Stitch - Λιλο και Στιτς\n4. Treasure Planet - Ο Πλανητης των Θησαυρων\n5. Ice Age - Η Εποχη των Παγετωνων\nΗ Αυτοκρατορία (λεγε με Disney) Αντεπιτίθεται. Το Spirited Away (διαβάστε το ΑΠΟΚΛΕΙΣΤΙΚΟ preview του Π.Μαθιουδάκη είναι χάρμα ιδέσθαι. Ισχύουν τα ίδια με το Columbine. H Dreamworks μάλλον θα κατατάξει το 2003 στα κατάστιχα της ιστορίας της ως μια έντονα… μελανή χρονιά.\nΒest Art Direction\n2. Far from Heaven - Ο Παραδεισος ειναι μακρια\n3. The Lord of the Rings: The Two Towers - Ο Αρχοντας των Δαχτυλιδιων: Οι Δυο Πυργοι\n4. Gangs of New York - Συμμοριες της Νεας Υορκης\n5. The Pianist - Ο Πιανιστας\nΜπορεί η Frida, μπορεί και το The Hours (λόγω φόρας). «Απρόβλεπτη» εν γένει κατηγορία. Όσο σκέφτομαι ότι το καλοκαίρι φαβορί ήταν το Road to Perdition - Ο Δρομος της Απωλειας…\n1. The Lord of the Rings: The Two Towers - Ο Αρχοντας των Δαχτυλιδιων: Οι Δυο Πυργοι\n2. Spider-Man - Σπαϊντερμαν\nStar Wars Episode II : Attack of the Clones και Men in Black 2 ακολουθούν με κανα-δυο…έτη φωτός διαφορά. Μιας και ο Andy Serkis έχει χάσει κάθε πιθανότητα για B’ Ανδρικό, ας πάρει κάτι τουλάχιστον το Gollum!\n3. Gangs of New York - Συμμοριες της Νεας Υορκης\n4. Frida - Φριντα\n5. The Lord of the Rings: The Two Towers - Ο Αρχοντας των Δαχτυλιδιων: Οι Δυο Πυργοι\nΠαίζει και το Nicholas Nickelby, όπως και το Road to Perdition. Θεωρώ το Gangs of New York το grand φαβορί.\n2. Road to Perdition - Ο Δρομος της Απωλειας\nTo Gangs of New York έχει επίσης αρκετές πιθανότητες. Με φόρα έρχεται και το The Two Towers. Παραδέχομαι ότι στη συγκεκριμένη κατηγορία παρασύρομαι λίγο και από… wishful thinking!\nBest Make up (ΘΑ ΗΤΑΝ)\n2. The Lord of the Rings: The Two Towers - Ο Αρχοντας των Δαχτυλιδιων: Οι Δυο Πυργοι\nΜη ξεχνάμε και τη Frida. Προηγείται το The Hours με διαφορά…μύτης! (της Nicole). Θυμηθείται τι έγινε πέρυσι με το A Beautiful Mind, που το έκλεψε για το τελευταίο τρίλεπτο της ταινίας! (σκηνή ευχαριστήριου λόγου του Russel-John Nash-Crowe)\nBest Make up (ΘΑ...ΕΙΝΑΙ!)\nΠATE ΚΑΛΑ ΒΡΕ;\nΚαι όμως φίλτατοι, αυτές είναι οι μοναδικές υποψηφιότητες που έγιναν αποδεκτές! (σσ:Βαθμολογία χαμηλότερη από 8/10 που είναι το όριο και διάφορες... χαζοδικαιολογίες από μακιγιέρ και κομμωτές!)Το πρώτο oscar λοιπόν, πάει ΣΙΓΟΥΡΑ στη Frida!\n1. Star Wars Episode II : Attack of the Clones - Επεισοδιο ΙΙ : Η Επιθεση των Κλωνων\n5. Gangs of New York - Συμμοριες της Νεας Υορκης\nΑν θέλω να είμαι ειλικρινής, νοιώθω ότι είναι ξεκάθαρη αδικία μια… μη υποψηφιότητα του Signs. Ας είναι…\n3. Spider-Man - Σπαϊντερμαν\nHarry Potter and the Chamber of Secrets - Ο Χαρι Ποτερ και η Καμαρα με τα Μυστικα και We were Soldiers - Ημασταν καποτε Στρατιωτες δε θα έπρεπε να αποκλειστούν εντελώς. Μη σας κουράζω ξανά για το Signs…\n1. Road to Perdition - Ο Δρομος της Απωλειας\n4. The Lord of the Rings: The Two Towers - Ο Αρχοντας των Δαχτυλιδιων: Οι Δυο Πυργοι\nChicago και Frida μέσα στο παιχνίδι. Απαράδεκτη η (κατά τα φαινόμενα) μη υποψηφιότητα του The quiet American - Ησυχος Αμερικανος. Να σας εξομολογηθώ επίσης ότι αυτή είναι η αγαπημένη μου κατηγορία, λόγω σπουδαιότητας στην καλλιτεχνική δημιουργία μιας ταινίας και στην οποία είμαι πάντα… μέσα (στις προβλέψεις). Η μάχη είναι ανάμεσα σε Road to Perdition και Far from Heaven, με προβάδισμα υπέρ του πρώτου, λόγου του πρόσφατου θανάτου του άφθαστου κινηματογραφιστή Conrad Hall.\nKΑΙ ΜΙΑ ΘΕΣΗ NA ΦΥΓΩ!\nΤι, ποια θέση; Στο Kodak Theater φυσικά! Είπα φέτος να δω live την Απονομή, για να απονείμω προσωπικά το παρακάτω βραβείο:\nCategory: Best Greek Site on Oscars


Ο Φάνης | //ΠαραλληλοΓράφος//\nPosted on 30 Αυγούστου, 2010 4:00 μμ από Narrator\nΟ Φάνης ήρθε ένα βράδυ στο μπαλκόνι του δωματίου μας νιαουρίζοντας επίμονα. Οι Γάλλοι δίπλα μας τρώγανε και τον κεράσανε ένα μεζεδάκι. Εμείς στο ψυγείο είχαμε μόνο φρούτα, οπότε πεταχτήκαμε μέχρι το μίνι μάρκετ για καμιά κονσέρβα… Έφαγε καλά λοιπόν ο Φάνης, χαϊδεύτηκε λίγο και κίνησε για την τσάρκα του. Όσο κάθησε μαζί μας ήταν φοβισμένος, αλλά φιλικός. Φυσικά την επόμενη μέρα ξαναήρθε. Κουτσαίνοντας λίγο. Είχε μια αρκετά μεγάλη πληγή στο πόδι, που δεν έγινε, απλά χειροτέρεψε από την πρώτη του επίσκεψη. Οι Γάλλοι την ψεκάσανε με λίγο αντισηπτικό. Την τρίτη μέρα δεν μπορούσε να πατήσει το πόδι του σχεδόν καθόλου, αλλά ήρθε. Έφαγε και άραξε στην καρέκλα. Εκεί τον αφήσαμε και φύγαμε για το μπάνιο μας.\nΣτο πρώτο μαγαζί που μπήκα μόλις έφτασα στο νησί είχε ένα κουτί όπου μάζευαν χρήματα για τα αδέσποτα. Για κάποιο λόγο σημείωσα ένα κινητό τηλέφωνο. Και αυτή την τρίτη μέρα επισκέψεων αποφάσισα ότι έπρεπε να το χρησιμοποιήσω. Το ίδιο απόγευμα είχα στο μπαλκόνι ένα κλουβί και περίμενα τον Φάνη να ξανάρθει για να τον πάω στην κοπέλα που θα φρόντιζε να τον δει κτηνίατρος.\nΜετά από απουσία 24 ωρών, ο γατούλης εμφανίστηκε ξανά. Έφαγε, ήπιε νερό, χαϊδεύτηκε και μπήκε στο κλουβί τόσο εύκολα που σίγουρα δεν ήταν πρώτη φορά που του συνέβαινε κάτι τέτοιο. Όλη του η συμπεριφορά συνηγορούσε ότι κάποτε έζησε σε σπίτι. Πολύ φιλικός παρόλο που ήταν πληγωμένος και πόναγε, εξαιρετικά χαδιάρης και ήρεμος.\nΔεν θέλω να μπω σε λεπτομέρειες για το τι πιστεύει ο κτηνίατρος ότι του συνέβη, είναι κάτι εξαιρετικά αποτρόπαιο που με θυμώνει αφάνταστα. Η ουσία είναι ότι δεν μπορούσε να περπατήσει και σίγουρα δεν τον περίμενε τίποτα ευχάριστο. Πριν φύγω από το νησί τον επισκέφθηκα στο σπίτι που τον φιλοξενεί προσωρινά. Η βελτίωση του μέσα σε 4 μέρες είναι απλά ΘΕΑΜΑΤΙΚΗ και αυτό δεν είναι μόνο μια εντυπωσιακή λέξη, αλλά η πραγματικότητα. Η πληγή θα επουλωθεί, ο Φάνης περπατάει ήδη κανονικά, δεν πονάει πια και τώρα είναι ακόμα πιο ήρεμος, φιλικός και χαδιάρης. Σε λίγες μέρες θα είναι σίγουρα εντελώς καλά. Το μόνο που χρειάστηκε ήταν μια ένεση αντιβίωσης και καλέντουλα στις πληγές του.\nΗ κοπέλα που τον φιλοξενεί έχει ακόμα 16 γάτες που φροντίζει. Δύσκολα θα δεχτούν ένα ακόμα αρσενικό 8 με 10 μηνών και το πιθανότερο είναι ότι θα τον κυνηγήσουν να τον διώξουν. Ο Φάνης ζητάει σπίτι, γιατί σίγουρα ζούσε σε ένα πριν του συμβεί αυτό που του συνέβη. Είναι κρίμα μετά από αυτό που πέρασε και τις προσπάθειες και την αγάπη τόσων ανθρώπων να ξανακαταλήξει στο δρόμο. Παρακαλώ πολύ όσοι τύχει και διαβάσετε την ιστορία του προωθήστε την σε φίλους και γνωστούς και βοηθήστε να του βρούμε μια οικογένεια. Αφήστε ένα μήνυμα εδώ κι εγώ θα επικοινωνήσω μαζί σας για (δελεαστικές) λεπτομέρειες. Ευχαριστώ.\nΥΓ: την κατηγορία «ακτιβισμός» δεν την προσέθεσα επειδή ο Φάνης δεν μπορούσε να έρθει πια σε μένα και όταν τον άκουσα να κλαίει, πήδηξα 2 μπαλκόνια και μια μάντρα για να τον βρω. Ο χαρακτηρισμός ανήκει στην Ανθή, τη Βίκυ και το Μάνο που ανταποκρίθηκαν άμεσα και με αγάπη χωρίς να ζητήσουν ΤΙΠΟΤΑ για την πολύτιμη βοήθεια που πρόσφεραν. Εθελοντές με όλη τη σημασία της λέξης. Τα αδέσποτα της Πάρου, είναι πραγματικά τυχερά που υπάρχουν αυτοί οι άνθρωποι. Ένα μεγάλο ευχαριστώ από καρδιάς και στους τρεις που άνοιξαν τη δική τους καρδιά και τα σπίτια τους για τον Φάνη και για μένα.\nΥΓ2: για να γυρίσουμε και στην εισαγωγή του θέματος, το μόνο που χρειάστηκε για να σωθεί ο γάτος ήταν να κάνω 2 τηλέφωνα, να πάω για μπάνιο μισή ώρα αργότερα 2 μέρες. Την επόμενη φορά που θα συναντήσετε ένα ζώο που χρειάζεται τη βοήθειά σας, ξανασκεφτήτε το πριν προσπεράσετε λυπημένοι.\nΕτικέτα: Ζωοφιλία, εθελοντισμός\nPosted in: Δικαιώματα των ζώων, Κινήματα-Ακτιβισμός, Οικολογία\n← Τι είναι οι διακοπές;\nιδεολογία και ταξική κυριαρχία →


Καστοριά: Σημαντική προϊστορική εγκατάσταση έρχεται στο φώς\nΗ εγκατάσταση αποτελείται από ενδιαφέρουσες καμένες δομές και πολλές κατασκευές. Αμέσως με αυτεπιστασία της Αρχαιολογικής Υπηρεσίας και επικεφαλής την προϊσταμένη του τμήματος αρχαιολογικών χώρων, μνημείων και αρχαιογνωστικής έρευνας της ΚΘ’ ΕΠΚΑ αρχαιολόγο κ. Γεωργία Στρατούλη, ξεκίνησαν οι ανασκαφές για να έρθει στο φως όλη η αρχαιολογική θέση. Οι εργασίες γίνονται με γοργούς ρυθμούς και θα ενταθούν τις προσεχείς εβδομάδες καθώς στο τέλος του έτος όλα τα αρχαιολογικό ευρήματα που δεν θα μπορούν να μεταφερθούν σε χώρους της Αρχαιολογικής Υπηρεσίας, θα σκεπαστούν για συνεχίσει το έργο της η Εγνατία Οδός.\nΣτην συγκεκριμένη περιοχή έρχονται στην επιφάνεια δημιουργήματα προϊστορικής κληρονομιάς και πιο συγκεκριμένα όπως ανέφερε η κ. Στρατούλη «είναι μια θέση αρχαιολογική της προϊστορίας μάλλον της 5ης και της 4ης χιλιετίας π.Χ.. Πάνω από 30 στρέμματα. Σε αυτά σκάβουμε μόλις τα περίπου 2 στρέμματα και η γενική εκτίμηση της ομάδας που ανασκάπτει εδώ, ανέρχεται σε περίπου 25 άτομα και σύντομα πρόκειται να τριπλασιαστεί για να μπορέσει να αποδοθεί το έργο, η εκτίμηση λοιπόν είναι ότι έχουμε να κάνουμε με μια θέση ιδιαίτερη στην παρόχθια περιοχή κλάδου του Αλιάκμονα στην έξοδο του φαραγγιού της Κορομηλιάς στην οποία βρίσκουμε τα κατάλοιπα πολλών κατασκευών από πυέλους, ξύλα ίσως και καλάμια.»\nΣτην συνέχεια των δηλώσεων της υπεύθυνης αρχαιολόγου στο Φούιτ, έγινε αναφορά στην εξέλιξη των ανασκαφών που ξεκίνησαν εδώ και κάποιες μέρες και αποκαλύπτονται αρκετά ενδιαφέροντα προϊστορικά ευρήματα που θα φανερώσουν τις άγνωστες πτυχές της περιοχής χιλιάδες χρόνια πριν.\n«Έχουμε μια δραστηριότητα έντονη στο χώρο μάλλον έχουμε να κάνουμε με θερμικές κατασκευές, με κατασκευές που έχουν σχέση με την φωτιά και με πολλά εργαλεία ολόγυρα τους. Είναι πάρα πολύ νωρίς να κάνουμε την οποιαδήποτε περεταίρω εκτίμηση ίσως όμως βρισκόμαστε σε μια περιοχή εκτός οικιστικού χώρου, ο οποίος πρέπει να αναζητηθεί κάπου προς την περιοχή. Και έχουμε να κάνουμε εδώ με είτε συναντήσεις ομάδων ή καλύτερα με μια εξειδικευμένη αν θέλετε χρήση χώρου ίσως για κάποιες συγκεκριμένες περιόδους του χρόνου και όχι ίσως και ετήσιας εγκατάστασης. Πάρα πολύ ενδιαφέρον το ότι, ή αν θέλετε ενδιαφέρον για τους ανασκαφείς ίσως και εντυπωσιακό και μπορείτε να δείτε και ένα σκάμμα που έχουμε αυτή την στιγμή, ότι τα αλλεπάλληλα επεισόδια πλημμυρικά του ποταμού έχουν αφήσει το απόλυτο ίχνος τους στη θέση, η οποία προφανώς συνεχώς βρισκόταν συχνά κάτω είτε από το νερό είτε κάτω από τα φερτά υλικά αυτού του ποταμού. Παρόλα αυτά υπήρχε χρήση επαναλαμβανόμενη και ίσως ένας από τους λόγους που ανέφερα προηγουμένως μπορεί να μην έχουμε μια ημίσεα χρήση της θέσης. Χρήσης κάποιας περιόδου του χρόνου νιώθει και λειψή σε αυτό που σας λέω οι συνθήκες μάλλον τον χειμώνα ή την άνοιξη είναι δύσκολες για μια μόνιμη εγκατάσταση στο χώρο.\nΠολλά ευρήματα από αυτά που λέμε και κινητά, έχουμε πολλές καμένες δομές, μια ενδιαφέρουσα ανασκαφή νομίζουμε ότι θα προσφέρει αρκετά στην Επιστήμη της Αρχαιολογίας και στην Επιστήμη της προϊστορίας και οφείλεται σε ένα νέο δημόσιο έργο. Θα προσπαθήσουμε μέχρι το τέλος της απόδοσης του στο τέλος του χρόνου ίσως να έχουμε και κάποιες οργανωμένες επισκέψεις – προσκλήσεις στους πολίτες της Καστοριάς ή και σε σχολεία για να έχουνε μια ζωντανή σχέση θα έλεγα ίσως πιο βιωματική με το αρχαιολογικό έργο. Το έργο εκτελείται από την ΚΘ Εφορία Προϊστορικών και Κλασικών Αρχαιοτήτων η οποία εδρεύει στη Φλώρινα και ο άλλος ο τομέας είναι η περιφερειακή ενότητα Καστοριάς» κατέληξε η αρχαιολόγος.


Messolonghi News: Η συμμετοχή δεν αρκεί !\nΕίμαστε πιο επιρρεπείς στην εκτροπή της εκλογικής μας συμπεριφοράς όταν συμμετέχουμε σε εκλογές τοπικής αυτοδιοίκησης; Αποδεχόμαστε ότι τελικά είναι αδύνατο να αντιμετωπίσουμε τις ¨ενοχές¨, του να είσαι φίλος/η, αδερφός/ή, κουμπάρος/α, γείτονας, συγχωριανός/ή, συνάδελφος, κτλ, και παράλληλα να ακολουθούμε τις σταθερές μας;\nΔεν είναι λίγες οι φορές που μας ¨ξελασπώνουν¨ οι υπεραπλουστεύσεις που δίνουμε στην ψήφο μας αλλά και τα ψευτοδιλήμματα που ¨ανιδιοτελώς¨ μας τίθενται. Ψηφίζω γιατί είμαι δυσαρεστημένος. Γιατί έχω αγανακτήσει. Εκφράζω το παράπονό μου. Έτσι και αλλιώς, είτε εκλογές, είτε δημοψήφισμα και δημοσκόπηση, το ίδιο είναι. Διαμαρτύρομαι για το παρελθόν, τιμωρώ για το παρελθόν, εκδικούμαι για το παρελθόν.\nΆνθρωποι είμαστε και όλα αυτά τα βιώνουμε, πολύ δε, περισσότερο και πιο έντονα σε τοπικό επίπεδο.\nΑρκετές φορές επίσης ενεργούμε αυθόρμητα. Μια από τις κύριες αιτίες που ακατάλληλοι άνθρωποι αναδεικνύονται και προωθούνται σε σημαντικές ηγετικές θέσεις, είναι διότι επιδεικνύουν υπερβολική αυτοπεποίθηση. Πρόσφατη έρευνα δείχνει ότι οι άνδρες υπερεκτιμούν κατά 30% τις ικανότητές τους ενώ οι γυναίκες κατά 15%. Διότι μπερδεύουν το χάρισμα με την ηγεσία. Αλλά και η ικανότητα από μόνη της δεν είναι αρκετή. Ίσως το χαρακτηριστικότερο παράδειγμα, αυτό της πρωθυπουργού της Μεγ. Βρετανίας, που όλοι παρακολουθούμε τα τελευταία χρόνια, είναι αρκετά διδακτικό. Η Τερέζα Μέι πήρε τη δουλειά εξ΄ αιτίας των αδιαμφισβήτητων προσόντων και της επάρκειάς της. Αλλά η αδυναμία της να επηρεάσει καταλυτικά στην εξεύρεση ευρείας συναίνεσης και η έλλειψη ικανοτήτων πειθούς, της κόστισε σε κρίσιμες στιγμές στη διαδικασία του brexit. Το να είσαι καλός ηγέτης απαιτεί την ικανότητα πάνω στο χάρισμα. Και για να εφαρμοστεί ένα όραμα στην πράξη, εκτός της επιρροής απαιτείται και επάρκεια.\nΜια άλλη πρόσφατη έρευνα ανάδειξε τις δεξιότητες και ικανότητες που θα είναι απαραίτητες τα προσεχή χρόνια : Δημιουργικότητα, ικανότητα στην επίλυση σύνθετων προβλημάτων, κριτική σκέψη και ανάλυση, αυθεντικότητα και ακεραιότητα, κοινωνική επιρροή και ήθος, συναισθηματική νοημοσύνη και εν-συναίσθηση επικεντρώνουν το ενδιαφέρον μας.\nΗ συμμετοχή από μόνη της, δεν αρκεί. Η προοπτική και πρόοδος του τόπου μας, σύμφωνα με τις πεποιθήσεις και τις προσδοκίες μας, εξαρτάται από το βαθμό που αντικειμενικά κριτήρια διαμορφώνουν τις επιλογές μας και την εκλογική μας συμπεριφορά.\nΓια το Δήμο της Ι. Π. Μεσολογγίου, η παρουσία πέντε δημοτικών συνδυασμών κάνει πολύ εύκολο το εγχείρημα της επιλογής δημοτικών συμβούλων, εφόσον και οι πέντε στελεχώνονται από πολλούς/ές αξιόλογους/ες και ικανούς/ές συμπολίτες/τισσές μας.\nΕντούτοις, η πραγμάτωση της απλής αναλογικής αντιπροσώπευσης όλων των δημοτών στη διαδικασία λήψης αποφάσεων περνάει μέσα από την αντικειμενική επιλογή υποψηφίου για τη θέση του Δημάρχου.\nΠοιος θα διαχειριστεί αποτελεσματικά την ετερογένεια του δημοτικού συμβουλίου και την ποικιλία θέσεων, απόψεων και επιδιώξεων;\nΠοιος είναι ικανότερος να κατανοήσει και να εμπνεύσει εμπιστοσύνη αλλά και να κινητοποιήσει και να απαιτήσει συνεργασία από όλους με όλους και σε κάθε επίπεδο; Να επιβάλει τον κοινό σκοπό για το καλό της πόλης;\nΠοιος αποδεικνύει μέσα από τη διαδρομή και την επαγγελματική επάρκειά του, ώστε να δώσει αυτός πρώτος το παράδειγμα για έναν νέο τρόπο αντίληψης για σκληρή δουλειά χωρίς καθυστέρηση, προσεκτικό σχεδιασμό και συνέπεια στην εφαρμογή;\nΗ επιλογή εδώ, δεν είναι μόνο εύκολη αλλά και προφανής !


Σκύλοι μικρόσωμοι - Beagle - Pets and Vets.gr\nΗ καταγωγή του υπολογίζεται στο 1300 και προέρχεται από τη Μεγάλη Βρετανία. Θεωρείται κυνηγόσκυλο που έχει πολύ αναπτυγμένη όσφρηση. Λόγω της καλής όσφρησης και του ενστίκτου ανίχνευσης, χρησιμοποιείται για ανίχνευση παράνομων εισαγωγών τροφίμων στα τελωνεία.\nΎψος: 38-40 εκ.\nΧρώμα τριχώματος: Ο πιο συχνός χρωματισμός του τριχώματος είναι λευκός με μεγάλες καφέ περιοχές. Συναντάται όμως συχνά και τρίχρωμος χρωματισμός (λευκό, καφέ, μαύρο). Το τρίχωμα είναι κοντό, λείο και ελαφρώς σκληρό.\nΙδιαίτερα χαρακτηριστικά: Έχει κοντύτερα πόδια από άλλα κυνηγόσκυλα, αυτιά μεγάλα που πέφτουν στο πλάι της κεφαλής και είναι στρογγυλεμένα στις άκρες. Η ουρά είναι μεσαίου μήκους. Τα μάτια είναι σκουρόχρωμα και δίνουν στο ζώο ένα βλέμμα ικεσίας.\nΈχει ήπιο χαρακτήρα, απολαμβάνουν την παρέα και ενώ είναι επιφυλακτικά με τους ξένους στην αρχή, γρήγορα γίνονται φιλικά. Γι αυτό το λόγο δεν είναι καλοί φύλακες. Είναι έξυπνα , χωρίς όμως να εκπαιδεύονται εύκολα. Γενικά είναι υπάκουα, αλλά εύκολα αποσπώνται από μυρωδιές γύρω τους. Είναι πολύ φιλικά με τα παιδιά και αυτό τα κάνει δημοφιλή για ζώα συντροφιάς. Έχουν μεγάλη αντοχή αλλά βαριούνται εύκολα, δεν τους αρέσει η άσκηση και θα προτιμήσουν να ξεκουραστούν νωρίτερα από τα όρια της αντοχής τους\nΣυχνά προβλήματα υγείας είναι οι ωτίτιδες και κάποια οφθαλμικά προβλήματα, όπως το γλαύκωμα. Σε γενικές γραμμές, δεν έχουν κληρονομικά προβλήματα υγείας. Έχουν παρατηρηθεί κάποιες αρθρίτιδες, επιληψία, υποθυρεοειδισμός. Επίσης, μερικές φορές παρατηρείται στην αναπνοή ένας περίεργος ήχος άγνωστης πρόλευσης που δεν είναι επικίνδυνος για το ζώο. Όμως ακούγεται σαν να πνίγεται το ζώο.


ΠΑΟ Ρουφ: Υπέγραψε ο Νιλς Ψυχογιός | Abola.gr\nΠΑΟ Ρουφ: Υπέγραψε ο Νιλς Ψυχογιός\nby Abola Team Ιανουάριος 7, 2022 Ιανουάριος 7, 2022\nΗ διοίκηση του ΠΑΟ Ρουφ ανακοίνωσε και επίσημα την απόκτηση του Νιλς Ψυχογιού. Ο έμπειρος παίκτης, ο οποίος έλυσε το συμβόλαιό του με τον Καραβά, τα βρήκε στον οικονομικό τομέα με τον πρόεδρο των «ερυθρόλευκων» Θοδωρή Κουνάδη και έβαλε αμέσως υπογραφή στο νέου του συμβόλαιο.\nΕκτός από τον Καραβά, ο Ψυχογιάς έχει περάσει επίσης από Φωστήρα, Αιγάλεω, Αστέρα Βάρης και ΑΕ Μοσχάτου και αναμένεται να ενισχύσει σημαντική την αθηναϊκή ομάδα στο πρωτάθλημα του έβδομου ομίλου της Γ’ Εθνικής.\nΓια την απόκτησή του η διοίκηση του ΠΑΟ Ρουφ εξέδωσε την παρακάτω ανακοίνωση: «Στην πρώτη μεταγραφική κίνηση του 2022 προχώρηση η διοίκηση του ΠΑΟ ΡΟΥΦ, προσθέτοντας στο δυναμικό του ρόστερ της τον έμπειρο επιθετικό Νιλς -Άγγελο Ψυχογιό.\nΚαλώς ήρθες Νιλς στην οικογένεια του ΠΑΟ ΡΟΥΦ».\nΚάτοικος Αγίας Παρασκευής ο Κούτρος\nΟ Φοίνικας Περιστερίου πήρε τους Μάριο και Σπύρο Πιτσινή


100 πράγματα που μπορείς να κάνεις αντί να παίζεις με το κινητό σου | Newsfilter\nHome Ψυχαγωγία Βιβλία 100 πράγματα που μπορείς να κάνεις αντί να παίζεις με το κινητό σου\nPosted By: mary's timeon: 10 Απριλίου, 2017 In: ΒιβλίαNo Comments\nΈρχεται Πάσχα… Θα έχεις λιιίγο παραπάνω χρόνο απ’ ότι συνήθως. Και πολύ φοβάμαι ότι θα το περάσεις μπροστά σε μια οθόνη. Όπως μάλλον και το προηγούμενο Πάσχα. Από το οποίο δε θυμάσαι και πολλά. Γιατί δεν το έζησες. Οι στιγμές που κράτησες από αυτό είναι οι φωτογραφίες που ανέβασες για να δείξεις στους άλλους πως περνάς… Μήπως ήρθε η ώρα να προβληματιστείς;\nΟ Heinemman Ilka το έκανε ήδη και μας προσφέρει 100 εναλλακτικές λύσεις για να αφήσουμε το κινητό από τα χέρια μας και να ζήσουμε στην πραγματικότητά μας.\n«100 πράγματα που μπορείς να κάνεις αντί να παίζεις με το κινητό σου» λοιπόν από τις εκδόσεις BELL με όμορφες, αστείες, πρωτότυπες και προτρεπτικές ιδέες για να πάρεις τις στιγμές που σου ανήκουν πίσω.\nΜίλα, γέλα, ονειρέψου, θύμωσε, χόρεψε, τραγούδα, δημιούργησε, αλλά μην αφήνεις τη ζωή σου να περνά ανταλάσσοντάς την με ένα ψέμα. Η αλήθεια σου είναι εκεί έξω και σε περιμένει. Μην τη στήσεις άλλο!\nTags: Αυτοβελτίωσηελεύθερος χρόνοςχιούμορ


o-lostre.blogspot.gr: Κανίβαλοι έτρωγαν νταντάδες για να μειώσουν τον πληθυσμό της γης!\nΕνας άντρας και δύο γυναίκες είχαν συστήσει σέκτα με το όνομα «Καρτέλ» και αποστολή να «εξαγνίσουν τον κόσμο» και να σώσουν τον πλανήτη από τον υπερπληθυσμό. Για γρηγορότερα αποτελέσματα έτρωγαν τα θύματά τους...\nΣτον κήπο του σπιτιού όπου έμεναν ο 51χρονος Ζόρζε ντα Σιλβέιραμ, η 51χρονη Ιζαμπέλ Πιρές και η 25χρονη Μπρούνα ντα Σίλβα βρέθηκαν θαμμένες δύο γυναίκες οι οποίες είχαν κηρυχθεί αγνοούμενες. Η 20χρονη Αλεξάντρα Φάλκαου και η 30χρονη Ζιζέλε ντα Σίλβα είχαν επισκεφθεί το σπίτι των υπόπτων πριν να εξαφανιστούν ενώ στο σπίτι βρέθηκε ένα κοριτσάκι πέντε ετών το οποίο εκτιμάται ότι η κόρη ενός εκ των θυμάτων!\nΟ δικαστής πήρε ήδη το παιδάκι υπό την προστασία του μέχρι να βρεθεί ανάδοχη οικογένεια ενώ το σπίτι της φρίκης στην πόλη Γκουαρανιούνς της πολιτείας Περναμπούκο (βορειοανατολική Βραζιλία) δεν υπάρχει πια. Οι γείτονες, σοκαρισμένοι από τα όσα έμαθαν τις τελευταίες ώρες, έβαλαν φωτιά και το έκαψαν ολοσχερώς...\nΟι αρχές κατηγορούν τους υπόπτους όχι μόνο για τις δολοφονίες των δύο γυναικών αλλά και για τελετουργικό κανιβαλισμό που σκοπό είχε «εξαγνισμό του πνεύματος» τους. «Η σέκτα είχε σκοπό να σκοτώνει τρεις γυναίκες το χρόνο, εξήγησε ο Ντεμόκριτου Ονοράτου, εκπρόσωπος της αστυνομίας, και διευκρίνισε ότι «Οι λεπτομέρειες σχετικά με τις πράξεις της τριάδας, με σχεδιαγράμματα και στοιχεία για τον κανιβαλισμό, βρέθηκαν σε ένα βιβλίο 50 σελίδων γραμμένο από τον ντα Σιλβέιρα, ο οποίος έχει πανεπιστημιακό δίπλωμα και μαύρη ζώνη στο καράτε».\nΤο βιβλίο έχει τίτλο «Οι σχέσεις ενός σχιζοφρενούς» και στις σημειώσεις ήταν σαφές ότι οι τρεις ύποπτοι έτρωγαν σάρκες των θυμάτων τους. Η Μπρούνα ντα Σίλβα, ομολόγησε μάλιστα ότι γνωρίζει το όνομα μιας γυναίκας που η ομάδα πιστεύεται ότι δολοφόνησε το 2008, της Τζέσικας Περέιρα, στη γειτονική πόλη Ολίντα και αποκάλυψε πως η ομάδα προσέλκυε θύματα ζητώντας μπέιμπι-σίτερ και προσφέροντας ικανοποιητική αμοιβή.\nΟ Ονοράτου πρόσθεσε ότι οι συλληφθέντες επέλεγαν τους στόχους τους όταν «ένα πνεύμα τους έλεγε ότι ήταν κακοί άνθρωποι» ενώ σχεδίαζαν ήδη τη δολοφονία της τρίτης γυναίκας για φέτος, σε γειτονική πόλη.\nΗ αστυνομία εντόπισε τους υπόπτους από έναν λογαριασμό της πιστωτικής κάρτας μιας αγνοούμενης με συναλλαγές που είχαν γίνει αφού είχε εξαφανιστεί. Κάμερες ασφαλείας σε καταστήματα όπου έγιναν οι αγορές είχαν καταγράψει τα πρόσωπα των υπόπτων και έτσι οι ντετέκτιβ εντόπισαν εύκολα το σπίτι.\nΌταν ξέθαψαν τα θύματα δεν περίμεναν ωστόσο να αντικρύσουν το αποτρόπαιο θέαμα των φαγωμένων μελών του σώματός τους (και ιδιαίτερα του κρανίου)...


Εγινε μητριά κολλητής της | Espresso\nΕγινε μητριά κολλητής της\n❱❱ Νεαρή από την Αριζόνα παντρεύτηκε τον 52χρονο μπαμπά της φίλης τηςΜητριά της κολλητής της είναι πια 27χρονη από την Αριζόνα, η οποία παντρεύτηκε τον πατέρα της, που έχει τα διπλά τους χρόνια. Η Τέιλορ και ο Κερν Λίμαν, 52 ετών, γνωρίστηκαν μέσω της 30χρονης Αμάντα, που είναι η κόρη του.\nΟπως τονίζουν, ήταν έρωτας με την πρώτη ματιά. «Σκέφτηκα ότι ήταν πολύ όμορφος. Οταν πρωτογνωριστήκαμε, δούλευα με την κόρη του, ήταν η καλύτερη μου φίλη και αυτός ήταν παντρεμένος εκείνη την περίοδο. Κι εγώ όμως ήμουν σε σχέση» αποκαλύπτει η καλλονή από το Φοίνιξ. Αρχικά η Τέιλορ είχε κάποιες επιφυλάξεις, δεδομένης της φιλικής της σχέσης με την κόρη του, αλλά με τον καιρό «το ξεπέρασε».\nΤο ζευγάρι παντρεύτηκε τον Μάιο, αφού κατάφερε να καθησυχάσει τον περίγυρό του.\n«Στην αρχή οι γονείς μου ήταν κάπως ανήσυχοι, η μαμά μου ήταν έξαλλη με το ότι ήταν ο πατέρας της φίλης μου, αλλά ξέρουν ότι πάντα έβγαινα με μεγαλύτερους άνδρες» εξηγεί η Τέιλορ, που προσθέτει ότι πια οι οικογένειές τους έχουν δώσει την ευχή τους.\nΒέβαια, η μεγάλη διαφορά ηλικίας έχει προκαλέσει κατά καιρούς διάφορα ευτράπελα, με αγνώστους να λένε στον Κερν καλά λόγια για την «κόρη» του, αλλά η Τέιλορ και πάλι δεν πτοείται. Αντιθέτως, επιμένει ότι το love story τους μοιάζει πολύ με αυτό της Κάθριν Ζέτα Τζόουνς και του Μάικλ Ντάγκλας, «μόνο που ο Κερν είναι πολύ πιο ωραίος από τον Ντάγκλας».


Η ΝΕΑ ΔΗΜΟΚΡΑΤΙΑ ΚΑΤΑΣΤΡΕΦΕΙ ΤΗΝ ΕΛΛΑΔΑ! Με διαλυμένη από τα κυβερνητικά lockdowns οικονομία η εφορία έκανε 1,3 εκατ. κατασχέσεις καταθέσεων! - Ξυπνήστε ρε\nΗ ΝΕΑ ΔΗΜΟΚΡΑΤΙΑ ΚΑΤΑΣΤΡΕΦΕΙ ΤΗΝ ΕΛΛΑΔΑ! Με διαλυμένη από τα κυβερνητικά lockdowns οικονομία η εφορία έκανε 1,3 εκατ. κατασχέσεις καταθέσεων!\nΑπό τις 124 συλλήψεις οι 111 ήταν για παραβίαση των μέτρων πρόληψης ασθενειών, ενώ επιβλήθηκαν ισάριθμα πρόστιμα των 300 ευρώ στα ίδια φυσικά πρόσωπα για παραβίαση περιορισμού κίνησης


Stories April 17, 2020 admin\nτου Χαράλαμπου Τσακίρη * -“Ξέρεις μπαμπά…”, μου είπε ο γιος μου κάποια στιγμή που καθόμασταν στη κουζίνα καθώς έφτιαχνα ένα μεταμεσονύκτιο σνακ γιατί όλη...\nτου Χαράλαμπου Τσακίρη *\n-“Ξέρεις μπαμπά…”, μου είπε ο γιος μου κάποια στιγμή που καθόμασταν στη κουζίνα καθώς έφτιαχνα ένα μεταμεσονύκτιο σνακ γιατί όλη μέρα δεν είχα φάει παρά μόνο 2 μανταρίνια…\n-“Έλα, πες μου…” του είπα. Φάνηκε να κοντοστέκεται και έτσι τον ενθάρρυνα… “Τι σκέφτεσαι;”.\n-“Να, τώρα τελευταία έχει γίνει πραγματικά χαμός στη ζωή μου και δεν ξέρω τι να κάνω. Έχω απογοητευτεί, από τις καταστάσεις… από τους ανθρώπους γύρω μου και… και από τον εαυτό μου…”\n…δεν είπα ούτε λέξη, άφησα να πάρει λίγο το χρόνο του για να νιώσει πως μπορεί να προχωρήσει και άλλο με αυτό που σκέφτεται…\n-“Βλέπεις τι γίνεται εκεί έξω, δουλειές δεν υπάρχουν, σπούδασα για να δουλεύω κάπου αλλού με ελάχιστο μισθό, γενικά δεν κάνω αυτό που μου αρέσει και πραγματικά δεν μπορώ να δω πως θα αλλάξει αυτό εφόσον σήμερα σχεδόν ΟΛΟΙ, περνάνε τα ίδια… Νιώθω πως δεν έχω επιλογές…\nΕπίσης… να…ξέρεις και η κατάσταση με την Μαρία που σταματήσαμε τη σχέση μας και δε βλεπόμαστε πλέον. Με έχει επηρεάσει αρκετά αυτό, όπως και να το κάνουμε δεν είναι και λίγο. Τα σχέδια που έκανα για τους δυο μας, τα σχέδια που έκανα για τη δουλειά μου, τα σχέδια που θα ήθελα να κάνω και οι αυξανόμενες υποχρεώσεις και με την ευθύνη των παιδιών που στηρίζω στο ίδρυμα είναι κάτι τεράστιο για ‘μένα.\nΝιώθω πως τα πάντα γύρω μου με πνίγουν, έχω πελαγώσει και δεν ξέρω που να στραφώ. Προσεύχομαι αλλά δεν έχω βρει κάτι που θα με βοηθήσει… “\nΚουνώντας συγκαταβατικά το κεφάλι κρατήθηκα για να μη μιλήσω. Ήθελα να αρχίσω να του κάνω ερωτήσεις και να του δίνω συμβουλές, μα ήθελα να μου δώσει την άδεια πρώτα κάνοντάς την ερώτηση.\n-“Τι να κάνω, θέλω να ξεφύγω, θέλω να πάω για ύπνο και όλα να έχουν φύγει μέχρι να ξυπνήσω…”\nΠροσευχήθηκα για λίγα δευτερόλεπτα, και τον ρώτησα…\n-“Ξέρεις, μέσα στη φασαρία των προβλημάτων και κάποιος άλλος κοιμότανε, και όταν ξύπνησε, με μία κουβέντα, όλα γαλήνεψαν… Το ξέρεις αυτό το κομμάτι;”\n-“Ναι”, μου απαντά. “Είναι το σημείο που στο κατά Μάρκον, ενώ είχε μπει ο Χριστός σε ένα πλοιάριο ξάπλωσε πάνω σε ένα μαξιλάρι και κοιμόταν. Καθώς γίνονταν όλα αυτά μία τρικυμία ξέσπασε και όσο περνούσε η ώρα τόσο το χειρότερο…Ε, μετά από λίγη ώρα Τον ξύπνησαν, είπε στον άνεμο να σωπάσει, έτσι και έγινε… Μα καλά, τι σχέση έχει αυτή η ιστορία… Μήπως εγώ μπορώ να πω να σταματήσουν όλα;”.\n-“Σίγουρα όχι, πίστεψέ με, αν μπορούσες θα σε φώναζα να μου λύσεις όλα τα προβλήματα με τους ανθρώπους που δουλεύω… Το δίδαγμα, ανάμεσα σε άλλα βρίσκεται αλλού.\nΣε αυτή την ιστορία η ζωή σου είναι το πλοιάριο, έχεις ένα στόχο, ένα προορισμό, να πας σε ένα λιμάνι να αράξεις. Καθώς πλέεις έρχονται κύματα, τα κύματα αυτά γίνονται όλο και πιο δυνατά, και έτσι, ξαφνικά, πριν το καταλάβεις η τρικυμία έχει κάνει το πλοιάριό σου να φύγει από το στόχο, το μυαλό σου να μπερδευτεί και το μόνο που σε νοιάζει δεν είναι ο στόχος σου ο αρχικός πλέον, αλλά να ξεφύγεις από αυτή τη δύσκολη κατάσταση σου αρκεί να επιβιώσεις, σωστά;”\n-“Σωστά” πρόσθεσε, με ένα τόνο πολύ μελαγχολικό, που μου σπάραξε τη καρδιά. Για άλλη μια φορά για λίγα δευτερόλεπτα, προσευχήθηκα.\n-“Λοιπόν” συνέχισα, “δεν θα αρχίσω να σου λέω πως, όλα γίνονται για κάποιο λόγο αν και κατά την άποψη μου δεν είναι λάθος, ή δεν θα σου πω πως ότι δε σε σκοτώνει σε κάνει δυνατότερο. Θα σου πω όμως το εξής… Φαντάσου πως μέσα σε όλη αυτή την αναστάτωση, σε όλη αυτή τη τρικυμία μέσα στο πλοιάριο, οι μαθητές να έχουν τρελαθεί από την αγωνία τους στο πως θα επιβιώσουν, να μπαίνουν νερά στο κατάστρωμα και να προσπαθούν να τα αδειάσουν γρήγορα με ένα μικρό κουβά, ο άνεμος να φυσάει τόσο πολύ που κοντεύει να σε πετάξει από το καράβι, και εσύ να προσπαθείς να κάνεις κάτι για να επιβιώσεις αλλά διαπιστώνεις πως δεν μπορείς. Είναι πάνω από τις δυνάμεις σου… Άρα, τι κάνεις;\nΟ Κύριος, δεν είναι αυτός που ανησυχεί, αλλά οι μαθητές Του, που είναι πολύ κοντά στο πρόβλημα για να ηρεμήσουν και να δουν τη μόνη ίσως λύση στο πρόβλημά τους…”\nΣταμάτησα και ρούφηξα λίγο το τσάι που είχα φτιάξει, καθώς περίμενε ο γιός μου να με ακούσει στο τι είχα να του πω με αγωνία και λαχτάρα…\n-“Πιστεύεις πως σε 1 ή 2 χρόνια από τώρα, αν λειτουργήσεις με πίστη και εμπιστοσύνη στη καθοδήγησή Του θα είσαι καλύτερα στη ζωή σου;”\n-“Ναι” μου απαντά, “το πιστεύω. Με έχει βοηθήσει τόσες πολλές φορές, απλά δεν μπορώ να δω τη βοήθειά Του τώρα.” Καθώς το λέει αυτό, σκάω ένα χαμόγελο.\n-“Χαμογελάω, παιδί μου, γιατί οι μαθητές Του όπως και εσύ, έχετε κάποια κοινά.”\n-“Πρώτον τη στιγμή που συμβαίνουν αυτά, και αγωνιάς για κάτι, σου είναι δύσκολο να ηρεμήσεις και να δεις γύρω σου, τί είναι αυτό που σε στηρίζει. Μπορεί να είναι κάποιο άτομο στη ζωή σου που πριν δεν ήταν τόσο κοντά σου, μπορεί να είναι μία κάποια άλλη ευκαιρία που δε την έχεις αναγνωρίσει ακόμα, ενώ είναι δίπλα σου.\nΟ ίδιος ο Χριστός βρισκόταν στο καράβι τους, δεν μπορούσαν όμως οι μαθητές να αναγνωρίσουν πως δίπλα τους βρισκόταν το πιο σημαντικό άτομο σε όλο το πλανήτη, ο Γιός του Θεού. Πως δεν υπήρχε περίπτωση να χάνονταν επειδή ο Πατέρας θα δώσει εντολή για Εκείνον στους αγγέλους του και θα τον σήκωναν στα χέρια του για να μη σκοντάψει ούτε σε πέτρα το πόδι του. Είχαν δυσκολία να καταλάβουν πως ότι χρειάζονται στη ζωή τους για να βγουν από τη τρικυμία, ΉΔΗ το είχαν στη ζωή τους.”\nΦάνηκε να το σκέφτεται καθώς έσκυψε το κεφάλι του και σούφρωσε το φρύδια του.\n“Η μεγαλύτερή τους πρόκληση, όπως και η δική σου, είναι να ζήσεις, σε αυτή τη φάση της ζωής σου με πίστη. Με πίστη πως μέσα σου έχεις ήδη το Χριστό, που σε κάθε τρικυμία θα σε διδάξει, θα σου δώσει δύναμη και θα πείτε μαζί, με μία φωνή, “Σώπα”, η θάλασσα θα ηρεμήσει και ο αέρας θα κοπάσει.\nΞέρω πως είναι δύσκολο να το φανταστείς, μα αν αφεθείς στα γεγονότα, τότε ο άνεμος θα σε πάει όπου θέλει εκείνος. Και συνήθως πάει στο πουθενά, σαν το καράβι που δεν έχει καπετάνιο…\n-“Πρακτικά όμως, τι σημαίνει αυτό για εμένα προσωπικά”\n-“Είναι δύσκολη ερώτηση, δεν έχω συνταγές επιτυχίας. Δες τι ο Θεός έχει φέρει στη ζωή σου τους τελευταίους μήνες, γιατί σίγουρα σου έχει εμφανίσει πράγματα που μπορείς να πιαστείς, ανθρώπους που μπορείς να πλησιάσεις, να δυναμώσεις και να κατευθυνθείς, γιατί ο Θεός έχει προβλέψει για το πρόβλημά σου και σου έχει δώσει αυτό που χρειάζεσαι για να προχωρήσεις.”\n-“Μπαμπά, η κουβέντα μπορώ να πω πως με ενθάρρυνε, μα περισσότερα ερωτηματικά μου δημιούργησε παρά λύσεις…”\n-“Τότε, γιέ μου, έκανα καλά τη δουλειά μου. Αυτή είναι η τροφή για σκέψη που χρειάζεσαι. Πλέον να παρατηρείς γύρω σου, τι έχεις ήδη στη ζωή σου που δεν το έχεις εκμεταλλευτεί. Τώρα που έχεις ανάγκη, άρχισε να δίνεις όλο και πιο πολλά πράγματα στους άλλους, όσο πιο πολλά θα δώσεις με αγάπη και πίστη τόσο ο Θεός θα σου χαρίσει τη διορατικότητα για να αρχίσεις να διαλέγεις ή να επιλέγεις το καλύτερο δυνατό για εσένα, θα ανοίξει τη καρδιά σου σαν να ήταν τόσο απλό…”\nΜετά από μερικά δευτερόλεπτα σιωπής, τα μάτια του κοιτούσαν ακόμα το πάτωμα…\n-“Μπαμπά, σε ευχαριστώ”… φάνηκαν τα μάτια του να έχουν υγρανθεί και κλείνοντάς τα έτρεξε ένα δάκρυ στο δεξί του μάγουλο. Πήγα κοντά του, τον αγκάλιασα και τον φίλησα με αγάπη στο μέτωπο.\nΜετά από 2 χρόνια, τα πράγματα ήταν διαφορετικά… ΠΟΛΥ διαφορετικά. Ο κόσμος εκεί έξω ήταν ακόμα σε άσχημη κατάσταση μα όχι και ο κόσμος μέσα στη καρδιά του γιού μου.\nΕίχε βρει δουλειά μα την άφησε γιατί αποφάσισε με κάποιους φίλους του να προχωρήσουν κάτι δικό τους, που αν και δεν είχε πετύχει ακόμα, φαινόταν ενθουσιασμένος για το εγχείρημά τους. Πλέον είχε ένα δαχτυλίδι στο δεξί του χέρι, ήταν η βέρα του. Και μάλιστα μόλις είχε επιστρέψει από το μήνα του μέλιτος… Δεν ήταν όλα τέλεια στη ζωή του, μιας η ευθύνη μίας νέας επιχείρησης που πρέπει να κάνεις να δουλέψει και ενός γάμου, μίας άλλης τεράστιας ευθύνης σε συνδυασμό με τόσα άλλα θέματα που είχε για να λύσει καταλάβαινες πως κάθε άλλο, παρά ήρεμη πως ήταν η ζωή του.\n-“Μπαμπά!” μου φώναξε από μακριά, τον είδα να περνάει το δρόμο και να έρχεται στη πόρτα να με χαιρετήσει… Φιληθήκαμε με πολλή χαρά και μιλούσαμε για το πως πέρασε εκεί που πήγε με τη νέα του σύζυγο και έτσι η κουβέντα μας έφτανε στο τέλος της.\n-“Μπαμπά, να σου πω κάτι που σκεφτόμουν αρκετό καιρό;\n-“Ναι παιδί μου, πες μου”.\n-“Θυμάσαι τότε, στη κουζίνα μέσα, που μου είπες κάποια πράγματα για τα προβλήματα που είχα εκείνη τη περίοδο, περίπου 2 χρόνια πριν;\n-“Ναι και βέβαια το θυμάμαι, αν και δεν το έδειχνες πολύ, τη περίοδο εκείνη ήσουν αναστατωμένος”.\n-“Αν δεν είχα εσένα ποτέ δεν θα είχα καταλάβει τι είχα μπροστά μου και γύρω μου”.\n-“Σε ευχαριστώ πολύ, μα δεν πιστεύω πως εμένα πρέπει να ευχαριστήσεις”. Λόγια ενθάρρυνσης όλοι λέμε, και λίγο πολύ, όλοι αρχίζουμε και κοιτάζουμε τι μπορούμε να κάνουμε, μα τα παρατάμε στη πορεία αν δεν δούμε άμεση εξέλιξη. Όμως εσύ επέμεινες αρκετό καιρό και είδες που έφτασες τώρα. Η πίστη σου σε έσωσε, η πίστη σου στο Θεό και η επιμονή σου στο Λόγο Του…”\n-“Ναι, ίσως είναι έτσι, μα εγώ πάλι θέλω να σε ευχαριστήσω… γιατί σε αγαπώ!”\nΠλέον ήταν η δική μου σειρά να κλάψω και η δική του σειρά να με αγκαλιάσει και να με φιλήσει με αγάπη.\nΑφιερωμένο στους ανθρώπους που με την ομορφιά και τη χάρη τους μου δίνουν πίστη.\nΟ Χαράλαμπος Τσακίρης γεννήθηκε στην Αθήνα το 1984. Από μικρός του άρεσε η τέχνη των κόμιξ, σχέδιο και σενάριο, καθώς και η ανάγνωση βιβλίων με θέματα μυστηρίου, όπως Σέρλοκ Χόλμς, ή φαντασίας όπως Dragonlance. Αρκετές επιρροές μπορεί κάποιος εύκολα να δει σε έργα του, από το χώρο της επικής φαντασίας, όπως επίσης και μεγάλη επιρροή από τη Χριστιανική πίστη και τις Γραφές, που αποτελούν ένα μεγάλο κομμάτι της ζωής του.


Τα μάτια όλου του πλανήτη στην Ουάσινγκτον – Η ορκωμοσία Τραμπ – Cretapost.gr\n• 20.01.17 | 19:09 - Ανανέωση: 20.01.17 | 19:57\nΞεκίνησε η τελετή της ορκωμοσίας του 45ου προέδρου των ΗΠΑ Ντόναλντ Τραμπ. Τα μάτια όλου του πλανήτη είναι στραμμένα στην Ουάσιγκτον όπου ο Μπάρακ Ομπάμα παρέδωσε στον Τραμπ.\n«Ανεξαρτήτως χρώματος και φύλου, όλοι έχουμε τις ίδιες ελευθερίες, όλοι χαιρετίζουμε την ίδια σημαία. Θα κάνουμε την Αμερική ξανά ισχυρή, περήφανη, ασφαλή. Ο Θεός να σας ευλογεί και ο Θεός να ευλογεί την Αμερική». Με αυτά τα λόγια, ο Ντόναλντ Τραμπ ολοκλήρωσε την πρώτη του ομιλία ως ο νέος Πρόεδρος των ΗΠΑ\n«Όταν η Αμερική είναι ενωμένη, η Αμερική είναι ασταμάτητη. Θα ενώσουμε τον πολιτισμένο κόσμο στη μάχη ενάντια στη ριζοσπαστική ισλαμιστική τρομοκρατία, την οποία θα εξαφανίσουμε από το πρόσωπο του πλανήτη. Προστατευόμαστε από τους γενναίους άνδρες και γυναίκες των ενόπλων δυνάμεων και των δυνάμεων ασφαλείας, κυρίως όμως προστατευόμαστε από τον Θεό. Τέρμα τα μεγάλα, κενά λόγια, ήλθε η ώρα των έργων. Η Αμερική ζει όσο ευημερεί. Είτε είμαστε μαύροι, μιγάδες, λευκοί, όλοι χύνουμε το κόκκινο αίμα των πατριωτών».\n«Θα πρέπει να προστατέψουμε τα δικά μας σύνορα, να δώσουμε προτεραιότητα στα δικά μας προϊόντα. Πλέον κοιτάμε μόνον προς το μέλλον. Από σήμερα η Αμερική θα μπαίνει πρώτη ως γνώμονας των αποφάσεών μας. Θα επαναφέρουμε τις θέσεις εργασίες, τα σύνορά μας, τον πλούτο μας, τα όνειρά μας. Θα ξαναχτίσουμε τη χώρα μας με τα χέρια των Αμερικανών. Οι αρχές μας θα είναι: αγοράζετε αμερικανικά, προσλαμβάνετε Αμερικανούς. Θα ενδυναμώσουμε όλες τις συμμαχίες και θα κάνουμε νέες. Θα εξαλείψουμε την ισλαμιστική τρομοκρατία τελείως από το πρόσωπο της Γης».\nΣυνεχίζει ο Πρόεδρος των ΗΠΑ τονίζοντας «Ο όρκος που μόλις έδωσα σημαίνει την πίστη σε όλους τους Αμερικανούς. Είμαστε ένα έθνος, έχουμε κοινή μοίρα. Για πολλές δεκαετίες υπερασπιστήκαμε τα σύνορα άλλων κρατών,ενώ αρνηθήκαμε να υπερασπιστούμε τα δικά μας. Μέχρι σήμερα φυλούσαμε τα σύνορα άλλων χωρών, χωρίς να προστατεύουμε τα δικά μας. Σήμερα κάνουμε μία νέα συμφωνία – Η Αμερική πάνω απ’ όλα».\nΤραμπ: «Οι Αμερικανοί μπαίνουμε σε μία εθνική προσπάθεια να ανορθώσουμε τη χώρα μας. Ευγνωμοσύνη στον Μπαράκ Ομπάμα και τη Μισέλ Ομπάμα για τη συμβολή τους στη μετάβαση. Μεταβιβάζουμε την εξουσία από την Ουάσινγκτον στον λαό. Αυτή η στιγμή είναι η δική σας στιγμή, όλα αλλάζουν αυτή τη στιγμή, εδώ και τώρα. Δεν έχει σημασία ποιο κόμμα ελέγχει την κυβέρνηση, αλλά εάν η κυβέρνηση ελέγχεται από τον λαό. Tην 20η Ιανουαρίου θα τη θυμόμαστε ως τη μέρα που ο λαός έγινε και πάλι ο εξουσιαστής του έθνους. Οι Αμερικανοί θέλουν καλά σχολεία για τα παιδιά τους, ασφάλεια στις γειτονιές τους, καλές δουλειές για τους ίδιους. Ο εφιάλτης σταματά εδώ και τώρα».\nΚανονιοβολισμοί προς τιμή του 45ου προέδρου των ΗΠΑ Ντόναλντ Τραμπ.\nΟ Ντόναλντ Τραμπ ορκίζεται 45ος πρόεδρος των ΗΠΑ\nΧιλιάδες κόσμου παρακολουθούν την ορκωμοσία του Τραμπ\nΔείτε τι έγινε νωρίτερα\nTags:ορκωμοσία Τραμππρόεδρος ΗΠΑ\nΗ σημειολογία των λέξεων στην ομιλία Τραμπ\n20.01.17 | 21:25\n11.08.15 | 14:59\nΤηλεφωνική επικοινωνία Σκουρλέτη με τον Ρώσο υπουργό Ενέργειας


Επάγγελμα - Θωμαΐς Οικονόμου\nΘωμαΐς Γ. Οικονόμου\nΑσκώ την ειδικότητα της Πλαστικής Χειρουργικής από το 1997.\nΑπό το 1999 μέχρι το 2009 εργάστηκα ως Επιμελήτρια της Πλαστικής Χειρουργικής Κλινικής του Νοσοκομείου « Γ. Γεννηματάς» στην Αθήνα. Στα πλαίσια των νοσοκομειακών μου υποχρεώσεων, που αφορούσαν σε εκπαιδευτικό και κλινικό έργο, έκανα έναν μεγάλο αριθμό χειρουργικών επεμβάσεων, μικρής, μεσαίας και μεγάλης βαρύτητας της ειδικότητάς μου, επανορθωτικού και αισθητικού χαρακτήρα.\nΣτη Μονάδα Εγκαυμάτων της Κλινικής μας αντιμετωπίσαμε πολλούς ασθενείς με εγκαύματα μικρής έως πολύ μεγάλης βαρύτητας. Η ανάγκη επανορθωτικών επεμβάσεων σε ασθενείς με βαριές τραυματικές κακώσεις ήταν σχεδόν καθημερινή. Αφορούσε σε αποκατάσταση μετατραυματικών ελλειμμάτων όλου του σώματος με μικροχειρουργικές ή άλλες τεχνικές και τραυμάτων άκρας χειρός. Επίσης ασχολήθηκα με όλο το εύρος χειρουργικών επεμβάσεων που αφορούν σε θεραπεία ασθενών με Μελάνωμα καθώς και ασθενών με νεοπλασματικές ασθένειες, καρκίνο μαστού, καρκίνο δέρματος, σαρκώματα κ.ά. Ταυτόχρονα ασχολήθηκα και με πολλές επεμβάσεις αισθητικού χαρακτήρα, που αφορούσαν στο πρόσωπο, τον κορμό και τα άκρα.\nΑπό το 2009 μέχρι σήμερα ασκώ την ειδικότητά μου ως ιδιώτης ιατρός και συνεργάζομαι με την Κλινική ¨Μητέρα¨, το ¨Ευγενίδειο¨ Θεραπευτήριο, την Κλινική ¨Ελευθώ¨ της Χίου και παράλληλα λειτουργώ το ιδιωτικό μου ιατρείο. Οι χειρουργικές επεμβάσεις με τις οποίες ασχολούμαι καλύπτουν ένα μεγάλο φάσμα της επανορθωτικής και αισθητικής Πλαστικής Χειρουργικής, με επίκεντρο την χειρουργική του μαστού και όλες τις επεμβάσεις που σχετίζονται με αυτόν, αισθητικού ή επανορθωτικού χαρακτήρα μετά μαστεκτομή, ογκεκτομή, συγγενείς ανωμαλίες κ.ά.\nΣτα πλαίσια του νομοσχεδίου για την Υγεία και των μεταρρυθμίσεων που προωθεί η Κυβέρνηση για την αναβάθμιση της…\nΣτο Δημαρχείο Αγράφων, στο Κερασοχώρι Ευρυτανίας, για τη δωρεά 30 φορητών…\nΘωμαΐς Οικονόμου\t Δεκ 13, 2021\nΜε μεγάλη χαρά προσφέραμε σήμερα στο Δημαρχείο Αγράφων τριάντα φορητά φαρμακεία, με την ευχή και την ελπίδα να…\nΣήμερα η Κινητή Μονάδα Εμβολιασμού βρίσκεται στο Μεγάλο…\nΑπό το χωριό Φουρνά του Δήμου Καρπενησίου. Με την ομάδα…\n“Επιτακτική η ανάγκη υγειονομικής θωράκισης της…


Η φιλαρμονική του Συλλόγου Φιλοπροόδων Ναούσης «Η Αθηνά» - PDF\nΗ φιλαρμονική του Συλλόγου Φιλοπροόδων Ναούσης «Η Αθηνά»\nDownload "Η φιλαρμονική του Συλλόγου Φιλοπροόδων Ναούσης «Η Αθηνά» 1924-1940"\n1 Η φιλαρμονική του Συλλόγου Φιλοπροόδων Ναούσης «Η Αθηνά» Του Χρήστου Σ. Ζάλιου Το Φεβρουάριο του 1924 ιδρύεται στη Νάουσα από έναν όμιλο νέων, ο σύλλογος φιλοπροόδων Ναούσης "Η Αθηνά", µε την απόφαση 25/ του Πρωτοδικείου Βέροιας. Η "Αθηνά" ιδρύθηκε µε πρωτοβουλία του Αναστάσιου Μουτσικάπα που κατοικούσε στη συνοικία "Μπατάνια" της Νάουσας. Ως σκοπός του σωματείου αναφέρεται η ηθική και διανοητική ανάπτυξη, καθώς και η σύσταση μουσικής σχολής. Η Αθηνά είχε δύο τμήματα το αθλητικό και το μουσικό. Δημιούργησε µια πάρα πολύ καλή φιλαρμονική αλλά και µια αξιόλογη ορχήστρα εγχόρδων. Συνετέλεσε πάρα πολύ στη μουσική διαπαιδαγώγηση των παιδιών της Νάουσας και στην ψυχαγωγία του λαού της. Η φιλαρμονική της έδωσε πολλές συναυλίες στην εξέδρα στο Κιόσκι και έπαιζε στις φημισμένες χοροεσπερίδες του συλλόγου που αποτελούσαν κοσμικά γεγονότα πέρα από τα όρια της Νάουσας. Είναι χαρακτηριστικό ότι σε δύο τουλάχιστον εσπερίδες διοργανώθηκαν και καλλιστεία. Πρόεδροι στην Αθηνά διετέλεσαν ο Λάζαρος Κούλης, ο Φίλιππος Οικονόμου, ο Κων/νος Κονδύλης και ο Ευθύµιος Ραυτόπουλος. Επίτιμος πρόεδρος του σωματείου που το βοηθούσε οικονομικά, ήταν ένας ελληνοαµερικανός ο Θεόδωρος Μπουρδάνος. Πρώτος δάσκαλος της φιλαρμονικής ήταν ο Μιχάλης Κοφινάς, ακολούθησε ο Ναουσαίος Γιάγκος Οικονόμου που έπαιζε εξαιρετικό βιολί και κατόπιν ο Ναουσαίος Καράγιας που προερχόταν από τη στρατιωτική μουσική. Μετά από αυτόν ήρθε ένας μουσικός από τη στρατιωτική μουσική της Βέροιας ο μόνιμος λοχίας Χατζηαντωνίου, ο οποίος έπαιζε κορνέτα και πολύ καλή κιθάρα και τερμάτισε τον Απρίλη του 1940 µε τον Αντώνη Βελιγδένη. Το 1928 η φιλαρμονική της "Αθηνάς" µε αρχιμουσικό τον Κοφινά, έκανε πρόβες στο Παρθεναγωγείο, εκεί που είναι σήμερα το 4 ο δημοτικό σχολείο. Το διοικητικό συμβούλιο της ''Αθηνάς'' με ένα τμήμα της φιλαρμονικής του συλλόγου στις 9/12/1928\n2 Στην πρώτη σειρά της φωτογραφίας διακρίνουμε το διοικητικό συμβούλιο της "Αθηνάς". Καθισµένοι Α' σειρά: Κούλης Σταύρος Σιάτρης Γεώργιος Τζιτζόπουλος Γεώργιος Οικονόµου Φίλιππος (πρόεδρος) Τσιώτης Αναστάσιος Μπίλλης Γεώργιος Παπαδόπουλος Αντώνης Μπιλιούρης Δηµήτριος Όρθιοι Β' σειρά: Χρυσοχόου Γεώργιος (κόρνο) Δηµητριάδης Γεώργιος (τροµπόνι) Μαρκοβίτης Αντώνιος (τροµπόνι) Αρνής Αντώνιος (κορνέτα) Κοφινάς Μιχαήλ (αρχιμουσικός) Νικόλτσης Σπύρος (κορνέτα) Καζαντζής Αριστοτέλης (κορνέτα). Μετέπειτα αρχιμουσικός Γ.Σ.Σ. στη Θεσσαλονίκη) Κύρκας Κων/νος (κορνέτα) Όρθιοι Γσειρά: Αρνής Νικόλαος (φλάουτο) Αρνής Θεοδόσιος (Μπάσο) Δηµητριάδης Δημήτρης (κλαρίνο) Αρνής Γ. Νικόλαος (κλαρίνο) Σκυλίτσης Βασίλειος (τζένις) Αθανασούλης Αθανάσιος (κλαρίνο) Μπίλης Προκόπιος (κλαρίνο) Οικονόμου Γεώργιος (ευφώνιο) Μαρκοµπίτσης Κων/νος (κρουστά) Η μπάντα της Αθηνάς το 1933 Η μπάντα της Αθηνάς το 1933 στο χώρο του σημερινού πάρκου που τότε ήταν αλάνα και χρησίμευε για γήπεδο (στο σημείο που σήμερα είναι οι λίμνες)\n3 Στη φωτογραφία διακρίνονται : Από αριστερά, πρώτος ο Μαέστρος Καράγιας µε την κόρη του. Προβατένος Γιάννης (Μπάσο) Κύρκας Κων/νος (κορνέτα) Τσίµπρης Κων/νος (φιλικόρνο) Ρέτζιος Σιώνης Γιώργος (κλαρίνο) ζει στην Αθήνα Τάκης Χρήστος (ευφώνιο) Τζιαµάλης (φιλικόρνο) Τσέλιος (τζένις) Τσιούτας Γεώργιος (τροµπόνι) Κούλης Νικηφόρος (ευφώνιο) Όρθιος στα δεξιά ο Αθανασούλης Αθανασάκης (έφορος μουσικής στην Αθηνά το 1933). Ακόμη έχουν παίξει στην Αθηνά: Αθανασούλης Αθανάσιος (κλαρίνο) Βαλταδώρος Άγγελος (κορνέτα) µε δάσκαλο τον Γιάγκο Οικονόµου Γκουντίτσας Μπακάλης Γιώργος (κλαρίνο) Μπιλιούρης Δημήτρης (κλαρίνο) Ντούλης Παπαζωλής Κώστας Παπαϊωάννου Λάζος (Μπάσο) Παπαϊωάννου Παύλος (Μπάσο) Προβατένος Στέργιος (φιλικόρνο) Φιλώτας Κόκκινος (πρώην Δήμαρχος Νάουσας), υπηρέτησε και στη στρατιωτική μουσική. Γύρω στα 1936 η φιλαρμονική της Αθηνάς είχε σχεδόν διαλυθεί. Ο δάσκαλός της Χατζηαντωνίου πηγαίνει στην καινούργια φιλαρμονική που ιδρύει το 1936 ο Σταύρος Λαναράς, τη φιλαρμονική της «ΕΡΙΟΛΑΝ». Παράλληλα µε τις φιλαρμονικές στη Νάουσα ο Χατζηαντωνίου το 1936 είχε δημιουργήσει στη Βέροια και το Χαβαγιανέζικο συγκρότημα που φαίνεται στην φωτογραφία.\n4 Η ΑΘΗΝΑ ΤΟ 1938 Το 1938 µια ομάδα από παλιούς χορωδούς επανιδρύει την "Αθηνά". Σχηματίζεται συμβούλιο µε πρόεδρο τον Ευθύμιο Ραφτόπουλο, αντιπρόεδρο τον Φίλιππα Ντούλη, ταμία και έφορο μουσικής τον Ιωάννη Προβατένο, και µέλη τον Καρανάτσιο, τον Σωτήρη Γουσγούρη και τον Δηµήτρη Κόλιο. Για τις ανάγκες της φιλαρμονικής δόθηκε επιχορήγηση από το Δήμο της Νάουσας δρχ., νοικιάστηκε το σπίτι του Γιαµαλή 350 δρχ. το μήνα και σαν αρχιµουσικός προσλαμβάνεται ο Αντώνης Βελιγδένης µε μισθό δρχ. Ήταν η εποχή της δικτατορίας του Μεταξά και όλοι οι μαθητές της Αθηνάς ήταν µε τη στολή της Ε.Ο.Ν. Την περίοδο αυτή η µπάντα έκανε κάποιες εμφανίσεις στην πλατεία της Νάουσας και το σωματείο λειτούργησε μέχρι τον Απρίλιο του Το 1938 εντάχθηκε στην Αθηνά και η χορωδία που δημιούργησε ο Δ. Βαρβέρης όταν επέστρεψε από την Αθήνα. Ήταν µια καθαρά αντρική χορωδία µε 54 άτομα. Από το τμήμα της χορωδίας δόθηκαν συναυλίες στην Έδεσσα, στη Βέροια, στα Γιαννιτσά, στην Κατερίνη και τελευταία στην Κοζάνη. Από τη συναυλία στην Κοζάνη δημιουργήθηκε ένα χρέος 1500 δρχ. στη Συνεργατική Αυτοκινήτων, που αφορούσε τη μεταφορά µε το λεωφορείο. Το 1940 κόπηκε η επιχορήγηση του Δήμου και η Αθηνά ήταν υπό διάλυση. Ε- γκαταλείπεται το σπίτι του Γιαµαλή όπου στεγαζόταν και νοικιάζεται ένα μικρότερο του Γκαντίλτση. Το καταστατικό της προέβλεπε σε περίπτωση διάλυσης του συλλόγου τα όργανα να πάνε στην κατοχή του Λάπειου Γυμνάσιου. Ο τότε πρόεδρος του συλλόγου γονέων και κηδεμόνων του Γυμνασίου Φίλιππας Αρνής δεν τα αποδέχθηκε, µε αποτέλεσμα να τα κατασχέσει η Συνεργατική Αυτοκινήτων για το χρέος των 1500 δρχ. Τα 34 όργανα της "Αθηνάς" μπήκαν σε δύο ντουλάπες, φορτώθηκαν σε ένα φορτηγό µε την επίβλεψη του τότε εφόρου μουσικής Προβατένου Γιάννη και κατέληξαν σε ένα σπίτι στη Βύρωνος. Εκεί η Συνεργατική νοίκιασε ένα δωμάτιο για τα όργανα µε 75 δρχ. το μήνα. Έγινε τότε συνεννόηση µε το Θωμά Μπιγκάνο της Συνεργατικής να µην πειραχθούν τα όργανα για ένα χρόνο, ώστε να μπορέσει ο σύλλογος να ξεπληρώσει το χρέος και να τα ξαναπάρει στην κατοχή του. Τα έπιπλα γραφείου, τα αναλόγια, τις φωτογραφίες και όλα τα αναμνηστικά τα πήρε ο Προβατένος σε µια αποθήκη στο σπίτι του. Κατά τη διάρκεια του Ελληνοϊταλικού πολέμου η φιλαρμονική της Αθηνάς ήταν διαλυμένη, τα µέλη της όμως κάθε φορά που ο ελληνικός στρατός είχε κάποια επιτυχία στο μέτωπο έπαιρναν τα όργανα και πανηγύριζαν στους δρόμους της πόλης μαζί µε το λαό της Νάουσας. Πολλοί από τους μουσικούς κατά την περίοδο της κατοχής είχαν πάρει τα όργανα στο σπίτι τους, µε το σκεπτικό να µην κατασχεθούν από τους Γερμανούς. Δυστυχώς στα δύσκολα χρόνια που ακολούθησαν κάποιοι αναγκάστηκαν για λόγους επιβίωσης να τα πουλήσουν ενώ οι υπόλοιποι τα επέστρεψαν το 1958 μετά τη δημιουργία της καινούργιας φιλαρμονικής στη Νάουσα της Φ.Ε.Ν. Το 1942 ιδρύθηκε ένα μουσικό ίδρυμα ως "Ωδείο Ναούσης" από την αντιστασιακή οργάνωση του Ε.Α.Μ. Κύριος οργανωτής αυτού ήταν ο Βεροιώτης µουσικοδιδάσκαλος του πιάνου Μαρίνος Βασιλειάδης. Στο Ωδείο Ναούσης οι νέοι διδάσκονταν πιάνο, κιθάρα, μαντολίνο, βιολί, καθώς και θεωρία, σολφέζ και αρμονία.\n5 Με τις ακούραστες προσπάθειες του Βασιλειάδη δημιουργείται η μικρή συμφωνική ορχήστρα του Ωδείου µε έγχορδα όργανα και πνευστά. Στη συγκρότησή της εκτός από τους νέους μαθητές, συμμετείχαν παλιά στελέχη της Αθηνάς και της φιλαρμονικής του Λαναρά. Η μικρή συμφωνική ορχήστρα του Ωδείου την περίοδο έδωσε συναυλίες στη Νάουσα και την Έδεσσα και τερμάτισε µε την εγκατάσταση του δάσκαλου Βασιλειάδη στη Βέροια. Η συμβολή της στην ψυχαγωγία του λαού της Νάουσας στα δύσκολα χρόνια της κατοχής ήταν ανεκτίμητη. Λίγο πριν την απελευθέρωση του 1944 η οργάνωση νεολαίας του Ε.Α.Μ. η Ε.Π.Ο.Ν, ανακαλύπτει τα μουσικά όργανα της ''Αθηνάς" στο σπίτι της Βύρωνος όπου ήταν αποθηκευμένα και προσπαθεί να δημιουργήσει φιλαρμονική με παλιά στελέχη της Αθηνάς και της Εριολάν με πρωτεργάτη τον κορνετίστα Κώστα Κύρκα. Η διάρκεια αυτής της μπάντας ήταν πολύ μικρή ίσως και λόγω των πολιτικών συνθηκών της εποχής. Όταν απελευθερώθηκε η Βέροια παλιοί μαθητές των δύο φιλαρμονικών της Νάουσας, ανέβηκαν σε ένα φορτηγό και πήγαν ως μπάντα να παίξουν στη Βέροια. Εκεί έκαναν μια παρέλαση μέχρι το ρολόι και στη συνέχεια συνόδεψαν σκοτωμένους αγωνιστές για την ταφή τους στο Νεκροταφείο. Ενώ ήσαν στη Βέροια κάποιος κατέδωσε στην αστυνομία ότι τα μουσικά όργανα που χρησιμοποιούσαν οι Ναουσαίοι ήταν των ανταρτών (ίσως επειδή τα είχε χρησιμοποιήσει η ΕΠΟΝ). Αυτό είχε σαν αποτέλεσμα λίγο αργότερα η φρουρά της Βέροιας να κατασχέσει αρκετά από τα όργανα της φιλαρμονικής. Στα χρόνια που ακολούθησαν έγιναν κάποιες προσπάθειες να δημιουργηθεί ξανά φιλαρμονική χωρίς κανένα αποτέλεσμα. Έτσι φτάνουμε στο 1958 όπου με τη βοήθεια παλιών στελεχών της ''Αθηνάς" και της "Εριολάν" δημιουργείται η σημερινή φιλαρμονική της Νάουσας, η Φ.Ε.Ν.\nΟ προσκοπισμός στη Νάουσα το πρώτο μισό του 20 ου αιώνα\nΟ προσκοπισμός στη Νάουσα το πρώτο μισό του 20 ου αιώνα Του Χρήστου Σ. Ζάλιου Ο προσκοπισμός στην Ελλάδα Ο ιδρυτής του Ελληνικού Προσκοπισμού, ο Αθανάσιος Λευκαδίτης γνώρισε την ύπαρξη του Προσκοπισμού\nΧρήσιούΖάΛιοά. Φύίαμμσηκή Bcaipúa Νασύοηά\nΧρήσιούΖάΛιοά Φύίαμμσηκή Bcaipúa Νασύοηά 'Εκδοση Φ υιαρμοηκήλ Pvcupeüu Naorkrtu Νάουσα 2006 ΦΙΛΑΡΜΟΝΙΚΗ ΕΤΑΙΡΕΙΑ ΝΑΟΥΣΗΣ 1958-2004 ΤΟ ΜΟΥΣΙΚΟ ΣΧΟΛΕΙΟ ΤΗΣ ΝΑΟΥΣΑΣ Ζάλιος Σ. Χρήστος, ΦΙΛΑΡΜΟΝΙΚΗ ΕΤΑΙΡΕΙΑ


Παπαθεοδώρου: «Συνέχεια και συνέπεια» | SDNA\nΠαπαθεοδώρου: «Συνέχεια και συνέπεια»\n3 Ιουλίου 2015, 22:48\nΕμφανώς ικανοποιημένος από την παρουσία των παικτών του δήλωσε ο Ηλίας Παπαθεοδώρου, στη συνέντευξη τύπου έπειτα από την πρόκριση στους «4» του κόσμου. Αποστολή στο Ηράκλειο: Γιώργος Ζάκκας, Μάνος Μαρκάκης.\n«Υπήρχε μεγάλη πίεση για δύο λόγους στο πρώτο μέρος. Ο πρώτος ήταν γιατί θέλαμε να μπούμε στους τέσσερις. Τα παιδιά αδημονούσαν να παίξουν το αυριανό παιχνίδι και αυτό δε μας άφησε να παίξουμε με την ηρεμία που θα έπρεπε στο κομμάτι της επίθεσης. Δεν είχαμε καλές επιλογές. Παρά όμως την κακή μας εμφάνιση ήμασταν ισόπαλοι. Αυτό είπαμε στα παιδιά να ηρεμίσουν να βγάλουν τον καλό τους εαυτό στην επίθεση και είναι θέμα χρόνου να κερδίσουμε το παιχνίδι.\nΤο δεύτερο ήταν ο κόσμος. Δε ξέρω αν έχουν παίξει τα παιδιά σε τόσο πολύ κόσμο, και αυτό έπαιξε το ρόλο του. Όμως στο δεύτερο τα παιδιά έπαιξαν πάρα πολύ καλά. Αυτή η ομάδα έχει μια συνέχεια και μια συνέπεια, έφτασε στις τέσσερις καλύτερες ομάδες του κόσμου, με προβλήματα, με απουσίες, αλλά παρ’ όλα αυτά συνεχίζει και είμαστε πολύ υπερήφανοι γι’ αυτό», ανέφερε αρχικά ο ομοσπονδιακός τεχνικός.\nΌσο για τον επόμενο αντίπαλό μας: «Τώρα πρέπει να ξεκουραστούμε γρήγορα δεν έχουμε πολλές ώρες. Παίζουμε με την καλύτερη ομάδα του πρωταθλήματος αλλά θα παλέψουμε με όλες μας τις δυνάμεις και πιστεύω ότι μπορούμε να φανούμε ανταγωνιστικοί».\nΓια το πώς μπορείς να διαχειριστείς το άγχος: «Δεν είναι καλό να μην έχεις άγχος, γιατί χωρίς αυτό δε ζορίζεις τον εαυτό σου, δε φτάνεις στα όριά σου. Εμείς θέλουμε αυτό το άγχος να μας βγει σε θετικό, να μας δίνει ενέργεια για να μπορούμε να πετυχαίνουμε τους στόχους μας. Από δω και πέρα θα παίξουμε τα δύο παιχνίδι με μεγαλύτερη αυτοπεποίθηση και ενθουσιασμό και θα δούμε τι άλλο μπορούμε να καταφέρουμε».\nΤέλος για τον κόσμο και την παρουσία του: «Πλέον είμαι σίγουρος για τον κόσμο. Το ίδιο και αύριο γιατί ο αντίπαλος είναι και πιο εμπορικός. Στο φιλικό με την Αμερική ήταν 2000. Για να έρθει ο κόσμος δε μπορούμε να τον παρακαλέσουμε. Πρέπει να τον πείσουμε να έρθει. Και τα παιδιά το έχουν κάνει αυτό και είναι το πιο σημαντικό».